Softver za besplatne SMS poruke\n4. jula 2007. 00:00\nSMS je definitivno najpopularnija usluga koju pruža mobilna telefonija. Pored ostalih prednosti, važan razlog te popularnosti je znatno niža cena u odnosu na klasično komuniciranje telefonskim razgovorom. Mobilni operateri raznim uslugama i paketima s određenim brojem besplatnih poruka pokušavaju (i uspevaju) da privuku što veći broj korisnika. Ipak, ma koliko besplatnih poruka da sadrži ponuđen paket, za fanove SMS poruka to nikada nije dovoljno.\nSoftverska aplikacija koja nudi neograničen broj besplatnih poruka bila bi idealno rešenje za tu veliku grupu korisnika. Usluge te vrste pojavile su se na raznim web portalima, ali one podrazumevaju korišćenje računara za slanje poruka. Pojavile su se, međutim, i aplikacije koje vlasnicima mobilnih telefona omogućavaju da direktno sa svog telefona, ma gde se nalazili, šalju besplatne SMS poruke. Jedna od njih je Cellity Free SMS. Izdavač je nemačka kompanija Cellity AG, a aplikacija se može preuzeti pomoću računara sa sajta kompanije ili direktno na mobilni telefon sa wap portala.\nUkupna veličina ove aplikacije je oko 29 KB. Kada se aplikacija instalira, da bi koristio usluge, korisnik treba da se registruje. Softver mobilnog telefona koji može imati privilegiju slanja besplatnih poruka mora biti zasnovan na operativnom sistemu Symbian i Java platformi (MIDP1 i MIDP2, s kojima radi većina Symbian operativnih sistema). Pored toga neophodna je i podrška za paketski prenos podataka mobilnom mrežom – GPRS. Ovaj zahtev ipak uključuje izvesnu cenu poslatih poruka, pa se ne može reći da su one potpuno besplatne kao što to ukazuje naziv ove aplikacije i kako njeni autori tvrde.\nMeđutim, cena GPRS prenosa podataka u ovom slučaju je gotovo zanemarljiva, s obzirom na činjenicu da se porukom šalje samo tekst, koji, kad je zapakovan, zauzima vrlo malo prostora i vremena GPRS konekcije. Po toj zanemarljivoj ceni aplikacija podržava sve mobilne mreže širom sveta. Interesantna je opcija Group SMS, koja omogućava istovremeno slanje iste poruke čitavoj grupi korisnika. Ono što je pri tom još zanimljivije jeste dozvoljena dužina poruka, koja je zaista fascinantna. Poruke mogu da sadrže čak više od 2.000 karaktera. Mora se priznati da to definitivno mora biti dovoljno čak i najvećim pričalicama i SMS fanovima.\ncellity agcellity free smsgprsmobilnimobilni telefonisoftversymbianSMS\nEpl plaća po 25 dolara vlasnicima ovih modela iPhone-a


Muzička i Baletska škola od danas na novoj adresi - Novi Sad\nMuzička i Baletska škola od danas na novoj adresi\n16:09:00 07.09.2021, Komentara: 0\nNovi Sad - Muzička i Baletska škola od danas zvanično koriste novu zgradu na Limanu. Kako je saopšteno, ove dve škole su danas potpuno preseljene u novi, najmodernije opremljen objekat ukupne površine 14.814,50 m² u čijem je sastavu i prva gradska Koncertna dvorana.\nIzgradnju i opremanje, koje je podrazumevalo nabavku školskog nameštaja, multimedijalne i računarske opreme i muzičkih instrumenata, finansirao je Grad Novi Sad. Škole raspolažu sa 86 klavira. Među kupljenim instrumentima su i dva koncertna grand pijana, od kojih svaki košta po 140.000 evra, a koje je autorizovala i potpisala jedna od najvećih pijanistkinja današnjice Marta Argerič.\nMuzičku i Baletsku školu posetio je danas gradonačelnik Novog Sada Miloš Vučević, naglasivši da je privilegovan što je bio deo tako značajnog projekta koji je uspešno realizovan do kraja.\n- Izgradnja ovakvog objekta simbolizuje novu snagu Novog Sada. Nije ovo samo zbir kvadratnih metara i novca koji je uložen, ovakve investicije ostaju upisane u istoriju grada. Novi Sad je dobio prvu Koncertnu dvoranu, a dve škole konačno nisu više podstanari. Uložili smo tri milijarde i 400 miliona dinara, a osmesi na licima đaka najverodostojnije govore o važnosti investicije, koja će se tek isplatiti. Kupili smo najbolju opremu za kakvom su izrazile potrebu same škole i doveli smo Stefana Milenkovića da bismo motivisali decu, jer cilj nam je da ostanu u svom gradu, u Srbiji i da imaju najbolje moguće uslove za razvoj. Kada verujete u velike snove, oni mogu postati realnost. Čestitam zaposlenima i učenicima, jer je ovo sada njihov dom, a mi ćemo se truditi da tu organizujemo najbolje moguće događaje, u skladu sa očekivanjima ove dece. Ne sme vladati palanački mentalitet Novim Sadom. On mora da živi i diše kao polumilionski evropski grad, Srpska Atina, a Evropska prestonica kulture koja raste i razvija se. Da bismo obezbedili novac za ovako velike projekte moramo biti odgovorni sa novcem svih Novosađana, dovoditi investicije u naš grad i onda i budžet naraste duplo – izjavio je Vučević.\nPrema rečima direktorke Muzičke škole „Isidor Bajić“ Radmile Rakin Martinović, 1. septembar 1909. godine i današnji dan su dva najvažnija datuma u istoriji te obrazovne ustanove.\n- Ovakvom zgradom može se podičiti malo institucija u svetu. Ovo će biti epicentar kulture Novog Sada i zahvaljujem se gradonačelniku bez čijeg ličnog angažovanja nikada ne bismo stigli do cilja. Dečji osmesi govore sve, oni ovu zgradu zovu „spejs šatl“, napravili smo objekat za 100 godina, i ponosna sam na to što Grad stoji iza svega – rekla je Radmila Rakin Martinović.\nDirektorka Baletske škole Sanja Vučurević izrazila je očekivanje da će ustanova biti sabirni centar učenika baletskih škola iz Srbije i regiona, gde će biti održavana republička takmičenja, festivali, a vremenom i međunarodna takmičenja. Ona je naglasila da se uveliko razgovara o formiranju Baletske akademije, za šta su sada stvoreni uslovi.


Divlji konji sa Suve planine odlaze u legendu? - Vesti - Život - B92.net\nLicencirani planinarski vodiè iz pirotskog Planinarskog kluba "Vidliè" Robert Iliæ kazao je Tanjugu da je deo Suve planine na kome pretežno borave i divlji konji zbog nepristupaènosti i surovog terena retko poseæen.\n"Obišli smo mesto zvano Divna gorica, na nekoliko sati penjanja od najbližeg sela i asfaltnog puta, nedaleko od koga smo pre par godina videli krdo divljih konja koje je tada imalo 12 grla. Sada, nažalost, nismo uspeli da ih vidimo", kazao je Iliæ Tanjugu.\nKako je Tanjugu izjavio predsednik Lovaèkog društva "Jastreb" iz Bele Palanke Dušan Jovanoviæ, divljih konja ostalo je veoma malo.\n"Nemamo taènih podataka o tome koliko ih je ostalo ali je to sigurno veoma mali broj u odnosu na nekoliko desetina, koliko ih je nekada bilo. Vekovima unazad, u belopalanaèkom kraju bilo je izuzetno mnogo pitomih konja i ceo kraj bio je poznat upravo po velikom broju ovih životinja. Vremenom, ljudi su konje pustali u divljinu jer su im sve manje bili potrebni. Konji su godinama boraveæi u prirodi podivljali i odatle i krdo divljih konja na Suvoj planini. Oni su se u divljini razmnožavali i bilo je pravo zadovoljstvo da vidite veliko krdo divljih konja u galopu. Nažalost, zbog ljudske gluposti sada je ta brojka svedena na možda svega nekoliko primeraka", kaže Jovanoviæ za Tanjug.\nBelopalanaèki lovci iz "Jastreba", kako bi pomogli divljim konjima da prežive, tokom jakih zima i mrazova, ostavljaju hranu i so po bespuæima Suve planine gde pretpostavljaju da bi konji mogli da budu.


RTS :: Dačić: Raspisivanje parlamentarnih i lokalnih izbora 15. februara\nPolitika Dačić: Raspisivanje parlamentarnih i lokalnih izbora 15. februara\nsubota, 22. jan 2022, 19:37 -> 20:22\nVanredni parlamentarni izbori i lokalni izbori u pojedinim mestima biće raspisani 15. februara, dok će predsednički izbori biti raspisani najverovatnije 2. marta, izjavio je predsednik Narodne skupštine Ivica Dačić. Dodao je nije praksa i nije za to da se izborni zakoni menjaju pred izbore, ali se to sada čini jer je rezultat međustrančkog dijaloga i preporuka OEBS-a kako bi izbornim uslovima u Srbiji relativno svi bili zadovoljni.\nIvica Dačić je izjavio da lokalne i predsedničke izbore raspisuje on, kao predsednik Narodne skupštine, dok će predsednik Republike, kako je naveo, raspisati vanredne parlamentarne izbore, a nakon obrazloženja Vlade Srbije da se raspišu vanredni parlamentarni izbori.\n"Cilj većine stranaka je da svi izbori budu održani istog dana, neki dogovor je da to bude 3. aprila. Zakonski i ustavni rokovi za raspisivanje izbora su različiti, tako da kada je reč o lokalnim i parlamentarnim oni se raspisuju 45 dana pre održavanja, što je oko 15. februara. Predsednički izbori se raspisuju 90 dana pre isteka mandata, predsedniku Vučiću mandat ističe krajem maja i raspisivanje će biti znači oko 2. marta", rekao je Dačić u Leskovcu, gde je održao sastanak sa rukovodstvom gradskih i opštinskih odbora iz Jablaničkog, Pčinjskog i Pirotskog okruga.\nLider SPS-a je najavio da će u narednih nekoliko dana razgovarati sa predsednikom SNS-a Aleksandrom Vučićem vezano za to kako će SNS i SPS izaći na izbore, da li kao jedna ili dve izborne liste.\nPovodom predstojećih izbora, Dačić je u Leskovcu održao sastanak sa rukovodstvom gradskih i opštinskih odbora iz Jablaničkog, Pčinjskog i Pirotskog okruga i rekao da je kao predsednik SPS-a obišao celu Srbiju i razgovarao sa predstavnicima te partije.\n"Izborni zakoni se menjaju jer su rezultat dijaloga"\nNije praksa i nisam za to da se izborni zakoni menjaju pred izbore, ali se to sada čini jer je to rezultat međustrančkog dijaloga i preporuka OEBS-a kako bi izbornim uslovima u Srbiji relativno svi bili zadovoljni, izjavio je u Leskovcu Ivica Dačić.\n"Vodili smo međustranački dijalog i kao rezultat tog dijaloga biće promene pojedinih izbornih zakona i to se radi u saglasnosti svih učesnika u tom procesu", rekao je Dačić odgovarajući na pitanje novinara da prokomentariše to što se izborni zakoni menjaju pred izbore.\nPodsetio je i da će 27. januara u Beograd doći predstavnici Evropskog parlamenta, Tanja Fajon i Vladimir Bilčik, koji će razgovarati da predstavnicima svih stranaka.\n"Međunarodna zajednica da obezbedi da Srbi glasaju na KiM"\nMeđunarodna zajednica mora da obezbedi uslove da Srbi na KiM glasaju na sledećim izborima i da se ne ponovi situacija sa nedavnog referenduma, izjavio je u Leskovcu predsednik Narodne skupštine Ivica Dačić.\n"To je principijelno pitanje i od toga Srbija neće odustati", rekao je Dačić.\nNaglasio je da Srbi moraju da imaju pravo da glasaju na KiM, kao što se to, poseća, do sada uvek i radilo.


Mediji 05 jul 2018\t Pogodaka: 800\nFirma FCC EKO oglasila se posle saopšenja Ministarstva unutrašnjih poslova, navodeći da oni rade u Srbiji od 2006. godine i to po svim zakonskim propisima i važećim dozvolama.\n"FCC EKO je pod redovnom inspekcijskom kontrolom Ministarstva zaštite životne sredine i drugih državnih organa Republike Srbije. Ono što je bitno za građane je da ne postoji opasnost od ekološkog akcidenta. Na lokaciji regionalnog centra za upravljanje otpadom ne vrši se prerada opasnog otpada. Lokacija se isključivo koristi za odlaganje otpada koji su definisani rešenjem o dozvoli za odlaganje otpada po kojoj postupamo u radu", navodi se u saopštenju kompanije.\nPodsetimo, pripadnici Ministarstva unutrašnjih poslova u Kikindi, po nalogu Osnovnog javnog tužilaštva u Kikindi, uhapsili su B.M. (43) iz Požarevca i G.K. (52) iz Beograda zbog postojanja osnova sumnje da su počinili krivična dela zagađenje životne sredine, unošenje opasnih materija u Srbiju i nedozvoljeno prerađivanje, odlaganje i skladištenje opasnih materija.\nOni se sumnjiče da su, kao odgovorna lica u privrednom društvu "FCC EKO", omogućili protivzakonito skladištenje i odlaganje opasnih materija na više lokacija, u sklopu regionalne deponije na teritoriji Kikinde.


RTCG - Radio Televizija Crne Gore - Nacionalni javni servis :: Društvo :: Konkurs za najbolju novinarsku priču o položaju OSI\n17. 12. 2020. 07:01 >> 07:02 0\nKonkurs za najbolju novinarsku priču o položaju OSI\nCentar za građansko obrazovanje (CGO) objavio je konkurs za najbolju novinarsku priču koja adresira položaj osoba sa invaliditetom (OSI) u Crnoj Gori.\nKonkurs je namijenjen novinarima crnogorskih štampanih i elektronskih medija (Internet publikacija) koji, na nacionalnom i lokalnom nivou, izvještavaju o OSI na način koji doprinosi razumijevanju položaja te marginalizovane društvene grupe, ali i prevenciji diskriminacije i nasilja nad tim osobama.\nIz CGO-a su kazali da su kriterijumi koje novinarske priče treba da zadovolje korišćenje ispravne terminologije o OSI, izvještavanje koje otvara pitanje njihove pozicije u društvu uvažavajući njihov dignitet.\n„Promocija socijalne inkluzije OSI odnosno aktivnosti koje vode njihovom uključenju u politički, ekonomski, kulturni i socijalni život na ravnopravnoj osnovi sa svim građanima, jačanje svijesti medija o štetnosti predrasuda, stereotipa, diskriminacije i isključivanja OSI”, navodi se u saopštenju.\nPriče se mogu slati do 15. januara putem elektronske pošte na info@cgo-cce.org, uz naznaku „Konkurs za najbolju OSI priču“.\nNavodi se da će komisija na osnovu pristiglih radova i vodeći računa o ispunjenosti kriterijuma i ciljeva javnog konkursa, ali i izvještavanja u skladu sa Kodeksom novinara Crne Gore, odabrati najbolju priču.\n“Nakon selekcije, biće održana panel diskusija uz učešće i autora priča u cilju dodatnog promovisanja jednakosti, inkluzije, borbe protiv diskriminacije i nasilja prema OSI. Tom prilikom će biti dodijeljena i novčana nagrada za najbolju priču od 500 eura”, kazali su iz CGO-a.\nKonkurs za najbolju priču “Promocija prava OSI i doprinos prevenciji diskriminacije i nasilja prema OSI” se organizuje u okviru projekta “Ravnopravnost za sve – diskriminacije NE!” koji CGO sprovodi uz podršku Ministarstva za ljudska i manjinska prava.\nIzbori će uticati na procese na nacionalnom nivou


Precizira se da bi potencijalna tačka usijanja mogla biti Srpska pravoslavna crkva (SPC) u Crnoj Gori i na Kosovu. Evropski savjet za spoljne odnose (ECFR), u analizi pod nazivom Moć perspektive: Zašto je članstvo u EU i dalje važno na Zapadnom Balkanu, upozorava i da ako uticaj EU oslabi, biće ugrožena i budućnost Prespanskog sporazuma Sjeverne Makedonije sa Grčkom, prenose Vijesti. “EU bi trebalo da pokaže posvećenost Zapadnom Balkanu podstičući države da razriješe otvorene sporove, kako bi ih učinile boljim kandidatima i pojačale bezbjednost u regionu”, navodi se u Analizi. Dodaje se da je slaba posvećenost proširenju, što najočitije ilustruje francuski veto iz oktobra prošle godine, oslabila uticaj EU u regionu - čak i među državama koje žele da se pridruže. Ocjenjuje se da je trenutna situacija između Srbije i Crne Gore delikatna, posebno problemi u vezi sa radom SPC u Crnoj Gori. “U tom je kontekstu važno da EU i njene države članice uzmu u obzir izazove sa kojima se suočava crnogorska Vlada. EU i države članice mogle bi naglasiti stranama da mišljenje Venecijanske komisije treba da pruži smjernice za evaluaciju novog Zakona o slobodi vjeroispovijesti, s obzirom na to da je komisija u cjelini pozitivno ocijenila zakon, a istovremeno iznijela i neke manje kritike”, smatraju u ECFR-u.


WizzAir obnovio saobraćaj sa niškog aerodroma, letovi ka 5 destinacija\nNaslovna Ekonomija WizzAir obnovio saobraćaj sa niškog aerodroma, letovi ka 5 destinacija\nLetovima ka Memingenu, Malmeu i Bazelu, kompanija WizzAir kompletno je obnovila svoj redovan putnički avio saobraćaj na niškom aerodromu „Konstantin Veliki“ Niš.\nWizzAir, Aerodrom „Konatantin Veliki“\nNakon donošenja odluke o otvaranju graničnog prelaza avioni WizzAir lete ka 5 destinacija iz Niša. Ovim je u potpunosti uspostavljen redovan putnički avio saobraćaj na nivo pre proglašenja pandemije.\nTakođe, očekuje se da od 1. jula ove godine bude povećan broj letova ka Memingenu i Bazelu na tri puta nedeljno.\nRanije je najavljena i postepena normalizacija saobraćaja nacionalne kompanije Er Srbija od 16. juna, a prema informacijama kompanije Ryanair, povratak na niški aerodrom je najavljen za avgust.\n„Aerodromi Srbije očekuju dalju normalizaciju i poveđanje obima saobraćaja, kako sa niškog aerodroma, tako i sa aerodroma Morava u Kraljevu sa koga je najavljeno ponovno uspostavljanje linije za Beč od 30. juna“, kažu u Aerodromima Srbije\nSa niškog aerodroma podsećaju putnike da su i dalje na snazi mere prevencije u borbi protiv širenja Kovid 19, i apeluju da se svi ponašaju odgovorno.\nPrethodni tekstCovid-19: Raste broj zaraženih, 96 novih slučajeva. Jedna osoba preminula\nSledeći tekstNiška Galerija nizom izložbi obeležava pola veka postojanja


Izvor: Hot sport arhiva vesti 10.10.2017 - Naslovi.net\nMbođevo slavljeničko raspoloženje: Još Zvezda da zgazi Arsenal…\nHot sport 10.10.2017\nMamadu Mbođ sa velikom pažnjom prati dešavanja vezana za reprezentaciju Srbije i Crvenu zvezdu, pa ni ovog puta nije „razočarao“. Nakon pobede Srbije nad Gruzijom i overenog plasmana u Rusiju na Svetsko prvenstvo, Mbođ je čestitao našoj… »\nA SAD ono pravo: Ludilo u svlačionici ‘orlova’, Stojke je vodio glavnu reč! A tek muzika u pozadini… (video)\nNije moglo bez šampanjca i splavarskih pesama… Srpski fudbaleri konačno su obradovali naciju i posle plasmana na Svetsko prvenstvo očekivano je da istorijski uspeh adekvatno i proslave. Dok je u svlačionici u pozadini ‘cepao’ sve popularniji… »\nGde su, šta rade: Bio je ‘džoker’ Zvezde i ljubimac navijača, a sada uči nove napadače (video)\nDragan Mićić je došao na mala vrata iz Loznice, a za crveno-bele postigao je 31 pogodak, dok sada uči fudbalu nove napadače. Nije lako postati ljubimac navijača Crvene zvezde, pogotovo najvatrenijih sa severne tribine, ali kada se ‘gine’ za… »\n10.10.2017 Hot sport, kategorije


Region Pocetna Archives - Страница 291 од 292 - Studio B\nEK spustila prognozu rasta BDP-a Hrvatskoj\nEvropska komisija spustila je u najnovijem izveštaju prognozu rasta BDP-a Hrvatske za ovu godinu sa 2,1 na 1,8 odsto, saopšteno je u Briselu.\nKazniti odgovorne za zločin u Dobrovoljačkoj\nKoordinacija srpskih udruženja porodica nestalih, ubijenih i poginulih lica sa prostora bivše Jugoslavije zatražila je od nadležnih organa Bosne i Hercegovine da kazne počinioce i odgovorne za napad na kolonu vojnika JNA u Dobrovoljačkoj ulici u Sarajevu, 3. maja 1992. godine.\nNevreme u Sloveniji\nSeveroistočni deo Slovenije poslednjih dana pogodili su nevreme i pljuskovi, dok je u Alpima i dalje na snazi opasnost od snežnih lavina, javila je Hina.\nZapadni Balkan na listi „sigurnih zemalja“\nEvropski parlament je započeo proceduru stvaranja zajedničke, evropske liste "sigurnih" zemalja svoga susedstva, gde bi trebalo da se nađe sedam država, odnosno celi region Zapadnog Balkana i Turska.\nKovač: HR ne blokira Srbiju\nHrvatska ne blokira pregovore Srbije za ulazak u EU, već traži ispunjavanje svih kriterijum, pre svega ukidanje zakona o univerzalnoj jurisdikciji za zločine počinjene u ratu na području bivše Jugoslavije, izjavio je danas hrvatski ministar spoljnih i evropskih poslova Miro Kovač, koji je najavio da planira da poseti Srbiju.\nMUP više ne može da pruža pomoć helikopterima\nMinistarstvo unutrašnjih poslova Crne Gore saopštilo je danas da više ne može helikopterima da pruža hitnu medicinsku pomoć (HEMS letove),\nDrama u Tuzli, radnici prete da će se ubiti\nČetvorica radnika "Tuzla kvarca" nalaze se na silosima i prete da će počiniti samoubistvo.\nU jami kod Mostara pronađeno je više posmrtnih ostataka za koje se pretpostavlja da pripadaju osobama srpske nacionalnosti iz proteklog rata koji su, nakon što su bačeni u jamu, zatrpavani betonom kako bi se prikrili tragovi, saopšteno iz Državnog tužilašva BiH.\nSneg u Sloveniji\nZbog obilnih snežnih padavina u Sloveniji bez struje ostalo oko deset hiljada domaćinstava, većinom na području Ljubljane i Dravograda.


Kamen–temeljac za školu „Alija Izetbegović“ u Pakistanu - Sputnjik Srbija\n12:59 24 Septembar 2020\nKamen–temeljac za školu „Alija Izetbegović“ u Pakistanu\n© Flickr / Kelly Sikkema\n22:17 22.02.2016 (osveženo 22:18 22.02.2016) Preuzmite kraći link\nAmbasador BiH u Pakistanu Nedim Makarević položio je u pakistanskoj oblasti Deri Kiri kamen–temeljac za Međunarodnu pakistansko–bosansku školu „Alija Izetbegović“, zajedno sa Emilijanom Jonom i Baburom Girginom, rumunskim i turskim ambasadorima u toj zemlji.\nCeremoniju je otvorio rukovodilac projekta Modasir Šah koji je govorio o idejnom projektu ambasadora Makarevića i podneo izveštaj o do sada izvršenim poslovima i o onome što još predstoji da bude urađeno.\nMakarević je zahvalio Pakistanu na svemu što je učinio za BiH i naglasio da Pakistan, iako je zemlja sa modernim pogonima, elitnom armijom sa atomskim naoružanjem, još uvek ima veliki problem sa nepismenošću.\n„BiH kao zemlja sa minimalnim, gotovo zanemarljivim procentom nepismenosti i besplatnim školovanjem može da pomogne Pakistanu tamo gde mu je pomoć najpotrebnija, a to je obrazovanje, pogotovo u ruralnim područjima. Naime, više od 5,5 miliona dece je nepismeno prema procenama Unicefa i mi smo dužni da pomognemo toj deci“, kazao je Makarević.\nDeri Kira je veoma siromašna oblast sa velikim brojem dece i zato je jedna takva škola potrebna, naveo je on.\nPrema rečima ambasadora BiH, ceremoniji su prisustvovali predstavnici 15 ambasada, nekoliko međunarodnih organizacija, predstavnika Vlade Pakistana, policije, vojske i nevladinih organizacija.\nRadovi na konstrukciji su već u toku, tako da se očekuje da će objekat biti otvoren u aprilu.\nambasada, Nedim Makarević, Alija Izetbegović, Bosna i Hercegovina\n12:43 Skinuta oznaka tajnosti sa sovjetskog lunarnog programa


Beta 24. marta 2018. 17:05\nFondacija „Trag“ je danas uručila nagrade „Virtus“ za filantropiju preduzećima i pojedincima, a glavnu nagradu, za doprinos na nacionalnom nivou, dobila je firma „Delta Holding“.\nSaopšteno je da se te nagrade dodeljuju onima koji „na strateški način podržavaju razvoj zajednica i tako daju najbolji primer drugima“.\nDobitnicima su nagrade uručili ambasador Sjedinjenih Američkih Država u Srbiji, Kajl Skot, ambasadorka Australije u Srbiji, Džulija Fini, ambasador Norveške u Srbiji, Arne Sanes Bjornstad, i zamenica Šefa Delegacije Evropske unije u Srbiji, Mateja Norčič-Štamcar.\n„Delta Holding“ je nagradjena za program „Fond za budućnost“ koji obuhvata obuku, stipendije i mogućnost zaposlenja učenicima slabijeg materijalnog stanja. Ta kompanija sprovodi i program „Treći roditelj“ koji brine o porodicama u krizi, obezbeđuje stručnu podršku za njihovo bolje funkcionisanje i doprinosi smanjenju siromaštva. „Delta Holding“ je Gradu Beogradu poklonila skulpturu “Odande dovde“, zajednički rad Mrdjana Bajića i Ričarda Dikona, koji je postavljen u Savskom pristaništu.\nZa doprinos lokalnoj zajednici u kojoj kompanija posluje, nagradu je dobio „Rudnik i flotacija Rudnik“ za adapataciju Doma kulture, dve osnovne škole i Doma penzionera na Rudniku, a za dugoročno partnerstvo poslovnog i neprofitnog sektora „Nelt Co.“, za strateško partnerstvo s kreativnim habovima „G12 HUB“ i „Nova Iskra“, s kojima je sastavljen besplatan program obuke za studente.\nKompanija „Nag“ dobitnica je nagrade u kategoriji malo i srednje preduzeće, za pomoć starima, interno raseljenima i izbeglima, osobama koje boluju od side i deci bez roditeljskog staranja, kao i deci i starijima koji žive na ulici.\nNagradu za individualni doprinos filantropiji dobio Milorad Jurković – „Stolar Mile“, dobrotvor iz Beočina, koji pravi i poklanja stolice za bebe, i drugi nameštaj, i prikuplja pomoć za siromašne.\nSpecijalnu nagradu je dobila „Banca Intesa“ za program korporativnog volontiranja „Intesa od srca“ kroz koji su zaposleni banke prošle godine u neprofitne inicijative je uložili više od 6,500 radnih sati.\nSpecijalna nagrada je pripala i Vesn Bondžić iz Vrnjačke Banje za individualni doprinos razvoju filantropije u lokalnoj zajednici, time što pomaže obolelima od raka, radi na edukaciji i promociji preventivnih pregleda, a, zahvaljujući njenoj upornosti, 2017. godine je nabavljen i aparat za preventivne preglede u Domu zdravlja.\nJovan Simić iz Beograda je nagradjen kao mlad filantrop jer je osnivač humanitarne organizacije „Zajedno za život“, a prošle godine je organizovao „Sportski Bazar“, „Veliku Humanitarnu fudbalsku utakmicu“ u Užicu, „Humanitarnu večeru“ sa Miroslavom Raduljicom, akciju „Penal za život“ i „Humanitarnu večeru s fudbalerima Crvene Zvezde“. Kroz te akcije je sakupio više stotina hiljada evra, najviše za decu kojoj je neophodno lečenje.\nKroz nagradu „Virtus“, ustanovljenu 2007. godine, Fondacija „Trag“ 11 godina promoviše filantropiju u Srbiji i podstiče preduzeća i pojedince da rade i za opšte dobro.


Boris Tadić: Vučić koristi situaciju sa korona virusom za dnevno političku propagandu | Novinska agencija Beta\nIZJAVA-DANA | 19.03.2020 09:30 > 19.03 09:30\nBoris Tadić: Vučić koristi situaciju sa korona virusom za dnevno političku propagandu\nPredsednik Socijaldemokratske strane Boris Tadić ocenio je politiku borbe predsednika države Aleksandra Vučića protiv pandemije korona virusa "kao potpuno neodgovornu", navodeći i da "morbidno" ovu priliku koristi za dnevno političku propagandu.\n"Laže i demantuje sebe svakodnevno. Govorio je da niko nije rekao da je virus korona smešan, iako se par dana pre toga kliberio dok jedan doktor govori kako je virus smešan i da treba da pošaljemo žene u Milano u šoping, a sada nas 'moli kao Boga' da ne idemo u Italiju i upozorava da je ključni udar u Srbiju došao iz Milana", rekao je nekadašnji predsednik Srbije za novi broj nedeljnika NIN.\nTadić je naveo da je Vučića "sada uhvatila panika, jer se prvo upleo u sopstvena lupetanja, poput onog o rakiji kao leku protiv korone, a potom i u sopstvene laži u kojima tvrdi da ništa od toga niko nije rekao".\n"Pored toga on morbidno čak i ovu priliku koristi za dnevno političku propagandu poredeći u svrhu napada na političke protivnike neuporedive parametre iz pandemije svinjskog gripa 2009. godine sa sadašnjom", rekao je Tadić.\n"Baš kao što je", dodao je Tadić, "poredio ekonomske parametre iz idealnih okolnosti njegove vlasti sa našim rezultatima iz okolnosti najveće svetske ekonomske krize".\n"Da apsurd bude još veći, neki od tih rezultata, poput stranih direktnih investicija, u to su vreme bili čak i bolji", rekao je Tadić.\nOn je rekao i da je "zagovornik obnavljanja velike Demokratske stranke, jer samo ta i takva stranka može da smeni Srpsku naprednu stranku".\nPrema njegovim rečima Socijaldemokratska stranka "ostaje privržena ideji ujedinjenja, ali je upitna volja rukovodstva Demokratske stranke i Zajedno za Srbiju".\n"Mogu sa svima njima i da nastavim razgovore ako stvarno prihvate osnovna načela oko kojih smo se usaglasili na početku ujedinjenja. O tome sam spreman da razgovaram sa svima koji su nekada pripadali Demokratskoj stranci, pa tako i sa (Draganom) Djilasom", rekao je Tadić.


Lako do uspešnog BRAKA: Vaš partner biće zadovoljan ukoliko ispunite ovih 5 koraka\nDok stvaramo porodicu, svi želimo da budemo srećni u braku. Jedan od kriterijuma za sreću jeste vernost u braku.\nKlinički psiholozi i bračni savetnici sproveli su eksperiment sa preko 800 parova i otkrili da muškarci i žene imaju osnovne potrebe koje treba zadovoljiti kako bi se smanjile šanse za neveru. Pogledajte šta je to vama i vašem partneru potrebno kako biste bili srećni.\nZbog ovoga će biti ZAUVEK VAŠ: Novi način plesa u krilu\nŽivot će vam biti mnogo jednostavniji ako ih IZBEGAVATE: 5 tipova ljubavnih prevaranata


Delegacija Opštine Ulcinj učestvovala u ozelenjavanju Možure | Standard\nPredstavnici Opštine Ulcinj, predvođeni predsjednikom Aleksandrom Dabovićem, dali su svoj doprinos ozelenjavanju Možure na način što su u društvu kineskih domaćina zasadili nekoliko sadnica borova.\nKako su istakli, Dabović je u društvu predsjednika Skupštine Hadži Sulejmanija, i nekoliko saradnika, posjetio je kompaniju Mozura Wind Park na istoimenom brdu Možura u Ulcinj.\n“Možura Wind Park je kompanija koja upravlja sa ukupno 23 inteligentne vjetrenjače za prozvodnju električne energije, ukupnog kapaciteta 46 megavata, a koja je počela sa radom u novembru 2019. godine”, navedeno je u saopštenju Opštine Ulcinj.\nDabovića su dočekali Zhou Yao generalni direktor kompanije, kao i ekonomski i trgovinski predstavnik Ambasade Kine u Podgorici Bao Shunqing.\n“Tokom posjete predstavnici Opštine Ulcinj su imali prilike da se upoznaju sa načinom fukcionisanja ove kompanije, aktivnostima ozelenjavanja površina koje su u toku na brdu Možura, kao i kampanji Ultra Green koju ova kompanija realizuje sa ciljem promovisanja njihovog rada i zelene energije u lokalnoj zajednici. Predstavnici Opštine Ulcinj dali su svoj doprinos ozelenjavanju Možure na način što su u društvu kineskih domaćina zasadili nekoliko sadnica borova”, dodaje se u saopštenju.\nDogovoreno je da se zajednički radi na inteziviranju saradnje, navode iz Opštine Ulcinj, na način što će se istražiti mogućnosti za razvoj novih projekta za proizvodnju električne energije iz obnovljih izvora, posebno onih iz solarnih izvora, pošto je Ulcinj ocijenjen kao opština za najvećim potencijalom za proizvodnju električne energije uz pomoć sunca i vjetra na crnogorskom primorju.


02. 12. 2020 18:45\n01. 12. 2020 12:54\nSARAJEVO - U sudaru dva automobila u sarajevskom naselju Hrasno povrijeđena su tri lica, čiji stepen povreda još nije poznat, rekao je Srni dežurni operativni MUP-a Kantona Sarajevo.\n29. 11. 2020 10:43\nSARAJEVO - U Kantonu Sarajevo registrovano je 299 novih slučajeva zraraze virusom korona i osam preminulih u posljednja 24 časa, podaci su kantonalnog Zavoda za javno zdravstvo.\nZbog pogoršanja kvaliteta vazduha, Vlada Kantona Sarajevo je, na prijedlog Ministarstva prostornog uređenja, građenja i zaštite okoliša, donijela odluku kojom je proglasila epizodu "Upozorenje" u zonama A, B, C i D Plana interventnih mjera u slučajevima prekomjerne zagađenosti zraka u KS.\nRođeno 15 "mrvica" u proteklih godinu dana u Bolnici "Srbija"\n14. 11. 2020 11:27\nISTOČNO SARAJEVO - U Bolnici "Srbija" u Istočnom Sarajevu u proteklih godinu obavljeno je 12 prijevremenih porođaja i rođeno je 15 "mrvica", a bilo je i pet transporta za Banjaluku, jer se radilo o trudnicama u riziku, izjavila je Srni novoizabrani predsjednik Udruženja roditelja prijevremeno rođene djece u Republici Srpskoj Mileva Mirović Tanić.\n12. 11. 2020 10:11\nNenadić: Neophodno zapošljavanje vozača u domovima zdravlja u KS\n10. 11. 2020 20:39\nSARAJEVO - Predsjednik Vlade Kantona Sarajevo Mario Nenadić rekao je da će se morati prekršiti moratorijum na zapošljavanje u zdravstvu u pojedinim slučajevima, prije svega u angažovanju nemedicinskog kadra kao što su vozači za prevoz pacijenata u domovima zdravlja, koji su trenutno neophodni.\n08. 11. 2020 13:02\nSARAJEVO (AA) - Iz Kriznog štaba Ministarstva zdravstva Kantona Sarajevo pozvali su na poštivanje ranije izrečenih mjera radi suzbijanja širenja virusa korona.\nU KS od 1.752 uzorka potvrđeno 665 novih slučajeva korone\n08. 11. 2020 09:58\nSARAJEVO - Nakon analize 1.752 uzorka, prikupljena u periodu od 2. do 7. novembra, među kojima se nalaze i zaostali testovi iz JU Dom zdravlja KS koji su obrađani u privatnim laboratorijama, u Kantonu Sarajevo je potvrđeno 665 novozaraženih osoba virusom korona.


Džordž Buš: Protivraketna odbrana je čisto defanzivna mera koja nije uperena protiv Rusije\nPredsednik Buš izjavio je da Rusiji ne preti nikakva opasnost od američkih planova o odbrambenom sistemu u Evropi. Na drugoj strani, ruski predsednik smatra da je u pitanju početak nove trke u naoružanju.\nPredsednik Buš poručio je da Rusija nema nikakvog razloga za strah zbog planova o američkom odrambenom sistemu u Evropi.\n“Rusija nije naš neprijatelj. Neprijatelji slobodnih društava su radikali, ekstremisti, otpadnički režimi koji nastoje da ucenjuju slobodni svet kako bi promovisali svoje ideološke ciljeve. Po mom mišljenju, a u pitanju nije samo moje mišljenje, to je prosto istina, protivraketna odbrana je čisto defanzivna mera koja nije uperena protiv Rusije nego stvarnih pretnji” izjavio je Buš, koji se u Pragu sastao sa češkim predsednikom Vaclavom Klausom i premijerom Mirekom Topolanekom.\nČeška Republika je ključna zemlja za američki plan protivraketne odbrane, budući da Pentagon namerava da izgradi radarsku stanicu nadomak češke prestonice. Ako ta stanica registruje ispaljene projektile, njih bi oborile američke rakete ispaljene iz Poljske. Ruski predsednik Vladimir Putin kaže da Vašington remeti stratešku ravnotežu u svetu, i da neće odgovarati za uzvratne mere, ukoliko taj plan bude realizovan. Putin je rekao novinarima u Moskvi da će Rusija odgovoriti odredjivanjem novih meta u Evropi koje bi mogle da se pogode balističkim ili krstarećim raketama, ili uspostavljanjem «potpuno novog sistema».\nČeški premijer Topolanek je izjavio da je sistem protivraketne odbrane neophodan za jačanje bezbednosti Češke kao i njenih evropskih saveznika. Predsednik Klaus takodje je podržao sistem ali je pozvao Buša da ublaži strahove predsednika Putina.\n«Nama je važno što je predsednik Buš obećao da će uložiti maksimalne napore da objasni ovo pitanje Rusiji i predseniku Putinu. Ukazali smo našem gostu da je veoma važno da obezbedimo maksimalnu podršku češke javnosti ovom projektu» kazao je Klaus.\nPrema anketama, 60% Čeha se protivi planu, mahom zato što se plaše pojačanih tenzija sa Rusijom. Predsednik Buš je poručio da Česi ne moraju da biraju izmedju Amerike i Rusije.\n«Hladni rat je završen. Narod Češke Republike ne mora da bira da li će biti prijatelj SAD ili prijatelj Rusije. Možete da budete i jedno i drugo» istakao je američki lider.\nAmerički zvaničnici ističu da je primarni cilj anti-raketnog štita – zaustavljanje projektila ispaljenih iz Irana. Predsednik iranskog Vrhovnog saveta za nacionalnu bezbednost u Iranu Ali Laridžani izjavio je da je to «vic godine», dodajući da Iran nema rakete dovoljno dugog dometa da stignu do Evrope. Sa tim se slaže predsednik Putin koji kaže da ne veruje da postoji realna pretnja iranskih ili severnokorejskih projektila, te da bi američki plan mogao da potkopa ruske odnose sa Evropom.\nBuš doveo u pitanje predanost Putina demokratiji\nNakon nesuglasica sa ruskim predsednikom Vladimirom Putinom oko protivraketnog sistema u Evropi, predsednik Buš je u pro-demokratskom govoru u Pragu kritikovao i poteze ruskog predsednika prema demokratiji.\n“U Rusiji su zaustavljene reforme čiji cilj je bio da daju gradjanima veća ovlašćenja, što ima problematične implikacije za dalji razvoj demokratije.”\nPredsednik Buš je dodao da Amerika ima, kako se izrazio “kompleksno prijateljstvo sa Rusijom, a da je deo tog prijateljstva i mogućnost da se govori otvoreno o nesuglasicama. Odgovarajući na ranije kritike u pogledu tempa demokratskih promena u Rusiji, predsednik Putin je rekao novinarima u Moskvi da je, kako se izrazio, “apsolutni i čisti” demokrata. Mada Rusija nije bila jedina meta kritika u Bušovom govoru, njegova izjava će verovatno dodatno komplikovati susret sa predsedikom Putinom u četvrtak, na marginama samita Grupe osam u Nemačkoj. Ruski lider je izjavio da plan SAD da razmeste protivraketni sistem u Evropi narušava stratešku ravnotežu u svetu i da on neće biti odgovoran za uzvratne korake ukoliko plan bude sproveden. Putin je naveo da bi ti odgovori mogli da uključe i odredjivanje novih meta za ruske rakete u evropskim zemljama. Govor predsednika Buša na medjunarodnoj konferenciji o demokratiji i bezbednosti u Pragu biće njegov jedini govor tokom evropske turneje. Američki predsednik je naveo da SAD koriste svoj uticaj na Bliskom istoku da bi navele Egipat, Saudijsku Arabiju i Pakistan da krenu ka većoj slobodi. Buš je takodje rekao da kineski lideri pogrešno veruju da mogu da nastave sa daljim širenjem tržišne ekonomije bez otvaranja svog političkog sistema. On je kritikovao i Venecuelu, zbog zatvaranja demoklratskih institucija, Uzbekistan, zbog gušenja nezavisnih glasova, i Vijetnam, zbog zatvaranja verskih i političkih aktivista.\n”Severna Koreja živi u zatvorenom društvu gde se neslaganje sa zvaničnom politikom brutalno kažnjava dok se njenim državljanima ne dozvoljava da održavaju veze sa svojom braćom i sestrama na jugu. Iranci su veliki narod koji zaslužuje da sam odredjuje svoju budućnost, ali im to onemogućava šačica ekstremista čije nastojanje da se domognu nuklearnog oružja sprečava njihovu zemlju da zauzme zasluženo mesto u medjunarodnoij zajednici.”\nPredsednik Buš je dodao da se lično sastao sa disidentima iz nekih od najgorih diktatura na svetu, uključujući Belorusiju, Burmu, Kubu, Sudan i Zimbabve.\nOn je naveo da kritičari ukazuju na nasilje u Avganistanu, Iraku i Libanu kao dokaz da sloboda čini ljude manje bezbednim, ali je naglasio da teroristi uzrokuju nasilje zato što razumeju da slobodna društva predstavljaju smrtnu pretnju po njihive ambicije.


Aktuelne vijesti – Stranica 3 – FK Radnik Bijeljina\nTRIJUMF CRNO-BELIH U BIJELJINI: Radnik – Partizan 0:1 (0:0)\nReprezentativnu pauzu fudbaleri Radnika i Partizana iskoristili su da odigraju prijatelјsku utakmicu u Bijelјini. Partizan je gostovao poslednji put u Bijelјini prije 15 godina i vremena kada je na klupi “crno-belih” sjedio Lotar Mateus. Ra\nFudbaleri Radnika poraženi su u prvoj polufinalnoj utakmici Kupa Republike Srpske od Alfe iz Modriče rezultatom 3:2. Gosti su poveli pogotkom Neđe Šuke u 13. minutu. Petnaest minuta kasnije, nakon pritiska na gol Modričana, mrežu Alfe pogodio je Vla\nSREĆKOVIĆ PRESUDIO SARAJEVU: Radnik – Sarajevo 1:0 (0:0)\nFudbaleri Radnika slavili su u poslednjem duelu drugog kola Lige za prvaka Bosne i Hercegovine protiv Sarajeva rezultatom 1:0. Bijeljinski tim je tako nastavio niz bez poraza, dok je Bordo ekipa ostala na samo jednoj pobjedi u proljetnom dijelu prvenstva.


Vlada Srbije za v. d. direktora EPS-a imenovala Miroslava Tomaševića - Radio Sto Plus\nVlada Srbije za v. d. direktora EPS-a imenovala Miroslava Tomaševića\nVlada Srbije je saopštila da je na današnjoj sednici za vršioca dužnosti direktora Elektroprivrede Srbije (EPS) imenovala Miroslava Tomaševića, dosadašnjeg izvršnog direktora za proizvodnju energije u tom preduzeću.\nTomašević je na mesto izvršnog direktora za proizvodnju energije u EPS-u došao iz ogranka Termoelektrane i kopovi „Kostolac“ nakon havarije u termoelektarni „Nikola Tesla“ u Obrenovcu 12. decembra 2021. godine.\nEPS je od sredine januara ove godine, kada je usvojena ostavka v. d. direktora Milorada Grčića do danas poslovao bez direktora, a tom firmom je, u saradnji sa resornim Ministarstvom rudarstva i energetike, upravljao Tomašević.\nPredsednik Srbije Aleksandar Vučić je više puta najavljivo da će za „nekoliko dana“ biti izabran novi vršilac dužnosti direktora EPS-a, a od tada je proteklo više od mesec i po dana.\nPovod za ostavku Grčića je bio raspad elektroenergetskog sistema 12. decembra prošle godine, u vreme snežne mećave, kada su poispadali svi blokovi Termoelektrane „Nikola Tesla“ u Obrenovcu zbog lošeg kvaliteta uglja koji je bio pomešan sa blatom, pa su za bolje sagorevanje i novo pokretanje blokova morale da se koriste velike količine mazuta.\nTa havarija je Srbiju koštala na stotine miliona evra jer se uvozila stuja po u istoriji nezabeleženim cenama od 400 evra po megavatsatu (MWh).\nIako je Vučić na otvorenoj sednici Vlade Srbije 14. decembra 2021. godine poručio da odgovorni za energetski kolaps moraju da snose posledice, obraćajući se Grčiću rečima „da se nada da su se dobro razumeli kada je reč o ličnoj i svakoj drugoj odgovornosti“, Grčić tada nije smenjen, a nije podneo ni ostavku.\nNekoliko dana kasnije Grčić je smenio četiri direktora u EPS-u, sa obrazloženjem da je reč o sabotaži i da će to ispitati Bezbednosno-informativna agencija (BIA), ali taj izveštaj nije objavljen.\nNakon serije incidenata u TENT-u i u RB „Kolubara“ Grčić je podneo ostavku 12. januara, ali je ostao u EPS-u, a u javnosti se ne zna tačno kakva su mu ovlašćenja.\nPre no što je podneo ostavku, Grčić je optužio ministarku rudarstva i energetike Zoranu Mihajlović da ukoliko ne bude smenjena da će uništiti elektroenergetski sistem.\nMihajlović je krajem januara obelodanila da je njeno ministarstvo podnelo dve krivične prijave protiv Grčića i još nekih ljudi i rekla da su od radne grupe dobijali izveštaje da je sve spremno za predstojeću zimu.\nMihajlović je za Tomaševića rekla da je „puno pomogao u stabilizaciji sitema, da ima autoritet i da zna svoj posao“.\nGrčić, član Srpske napredne stranke (SNS), uživao je snažnu podršku Vučića, što je i saopštio u otvorenom pismu uz ostavku.\nNa mesto v. d. direktora EPS-a postavljen je u martu 2016. godine, a iako mu je mandat istekao nakon godinu dana, nastavio je da obavlja tu dužnost, uprkos upozorenju Državne revizorske institucije.\nFiskalni savet: Gubitak EPS-a i Srbijagasa milijardu evra, neophodno...\nBesplatan prevoz za stanovništvo još 368 sela u 17...\nOtvorena nova pošta u Tržnom centru BIG u Pančevu


Zbrka.com - Ana Nikolić - Sexi fotografije - Zanimljivosti i Jet Set\nAna Nikolić - Sexi fotografije\nInače, za potrebe spotova Nikolićeva je uzurpirala pola CG, snimala čak i na Adi Bojani, a na raspolaganju joj je bila čak, verovali ili ne, i čitava vatrogasna brigada. S obzirom na to da je u danima dok je ekipa boravila u Budvi vreme bilo prohladno, ali ne i kišovito kako je scenario zahtevao, pljusak je naručen!\nNaime, vatrogasna cisterna sa osam tona vode dovezena je usred Starog grada u Budvi gde je zgodna pevačica plesala, pevala i plakala na kiši. Uprkos dnevnoj temperaturi koja tih dana nije prelazila dvadeset stepeni i ledenoj vodi (jer, logično, nemoguće je zagrejati osam tona vode), poput pravog profesionalca Nikolićeva je iznova i iznova ponavljala scene, kvaseći mantil, haljinu i cipele, sve do trenutka kada reditelj nije dobio vizuelni smisao koji je zamislio.\nSlično je bilo i na Adi Bojani, jer je more u kojem se pevačica brčkala sa zgodnim manekenom bilo ledeno, što zbog spoljašnje temperature, tako i zbog činjenice da su snimanja počinjala u četiri, pet sati izjutra, kako bi plaža bila pusta, a ekipa „neistraumirana" od tamošnjih „golaća".\nU spotu se takođe pojavljuju ženska vina „glem" i „amor", iz limitirane serije čiji će Ana biti promoter.


Đajić: Garažni prostor - rasterećenje saobraćaja u naselju (VIDEO)\n29/05/2020 | 14:56 ⇒ 20:15 | Izvor: SRNA\nGeneralni direktor Univerzitetskog kliničkog centra Republike Srpske Vlado Đajić rekao je danas da je rukovodstvo ove zdravstvene ustanove sa Vladom Srpske krenulo u izgradnju parking garaže kao jedinstvenog rješenja problema prebukiranog parkinga, a samim tim i regulacije saobraćaja u naselju Paprikovac i lokacije UKC-a Srpske.\nĐajić je naveo se u te aktivnosti krenulo zbog činjenice da na lokaciju UKC-a Srpske dnevno dođe 10.000 ljudi u 5.000 automobila, a u narednom periodu je plan i da se izgradi fakultet i srednja medicinska škola, što će dodatno povećati potrebu za garažnim mjestima.\n- Pošto je riječ o veoma zahtjevnom projektu, jer je područje trusno, za izgradnju projekta i najboljeg rješenja angažovani su eminentni stručnjaci građevine i saobraćaja iz Beograda - rekao je Đajić novinarima.\nOn je naveo da bruto površina planiranih zidanih garaža iznosi 73.994 metara kvadratnih, te da je to površina veća od centralnog medicinskog bloka i novoizgrađenog sjevernog krila zajedno.\n- Raspisan je međunarodni tender za izvođača radova u trajanju od 90 dana, na koji se, jer je uslov projekta bio "ključ u ruke", prijavio samo jedan izvođač sa ponudom od 29.805.000 KM, bez PDV-a koja je i prihvaćena - rekao je Đajić.\nOn je naveo da je bilo i dosta ponuda da to bude privatno-javno vlasništvo, ali da rukovodstvo UKC-a Srpske nije htjelo da dozvoli da parking naplaćuju privatne firme.\n- I sada se može primijetiti da parkiranje ovde predstavlja veliki problem, koji se ne može riješiti postavljanjem montažnih garaža, kao što je bio jedan od prijedoga - rekao je Đajić.\nOn je posebno zadovoljstvo izrazio povoljnom cijenom od 402 KM po metru kvadratnom ovog objekta.\nPredsjednik Gradskog odbora PDP-a Banjaluka Draško Stanivuković smatra da bi novac namijenjen za izgradnju garažnog prostora trebalo uložiti u novu gradsku bolnicu koja bi rasteretila kapacitet UKC-a Srpske.\n- U Republici Srpskoj manji gradovi imaju svoju bolnicu, a Banjaluka nema, te je nova bolnica mnogo veći prioritet od parkinga, koji jeste evidentan, ali ne i prioritetan problem - ocijenio je Stanivuković.\nOn je novinarima rekao da je suština problema to što pacijenti nemaju osnovne medikamente, a planira se ulaganje u izgradnju garaže.


ARHIVA - Španski ministar spoljnih poslova Alfonso Dastis\nNakon što u Briselu nisu imali sluha za pozive katalonskog predsjednika da EU posreduje u rješavanju krize, ministar spoljnih poslova Španije danas šefovima političkih grupa Evropskog parlamenta objasnio stajalište Madrida. Mirnim putem želimo privremeno staviti van snage katalonsku autonomiju, uspostaviti opet zajedništvo u Kataloniji i dovesti do stabilnosti neophodne kako bi Katalonci dali svoj glas na izborima, rekao je domaćinima u Strazburu ministar Alfonso Dastis.\nNakon poduže šutnje o zbivanjima u Kataloniji, i nakon poziva katalonskog predsjednika da posreduju u rješavanju krize, evropski zvaničnici i lideri država članica su jasno rekli ...\n"To definitivno nije spoljno-političko pitanje", izjavila je visoka predstavnica EU Federika Mogerini.\nU tom tonu su i odgovori lidera evropskih država na pitanje o Kataloniji. Stoje iza španske vlade i odluke Vrhovnog suda o nelegalnosti katalonskog referenduma o nezavisnosti.\n"Pratimo situaciju i podržavamo stav španske vlade. Nadamo se da će biti moguće da se nadje rješenje u okviru španskog ustava", mišljenja je njemačka kancelarka Angela Merkel.\nOhrabren evropskim stavom, šef španske diplomatije se danas u Strazburu sastao sa šefovima politčkih grupa Evropskog parlamenta i njegovim predsjednikom, pojašnjavajući stav Madrida i odluku španskog parlamenta da primjeni član 155 španskog ustava kojom van snage stavlja predsjednika i parlament Katalonije.\n"Jedan od ciljeva u okviru aktiviranja člana 155 je da se na miran način primjeni, vrati zajednički život u Kataloniju i takodje obezbijedi neophodna stabilnost koja će omogućiti svim Kataloncima da na izborima daju svoj glas", rekao je ministar spoljnih poslova Španije, Alfonso Dastis.\nPrema ministru, vladi i predsjedniku Katalonije su date sve mogućnosti da izbjegne ovakav scenarij i da još uvijek nije kasno za to. Katalonski parlament se sastaje u četvrtak, dan prije nego što bi španski parlament trebao da potvrdi odluku o vanrednim mjerama u tom regionu.\n"Pozdravićemo svaku priliku da se te mjere ne primjene. Samo jedna osoba je odgovorna za ovu situaciju i ako on načini korake da ovo zaustavi, siguran sam da bi se tada stvari u španskom parlamentu mogle promijeniti", poručio je Dastis.\nDo tada, stav Brisela se ne mijenja. Iz Evropske komisije poručuju da je njihova pozicija jasna: poštuju ustav i sudstvo Španije, nadajući se da bi se kriza mogla riješiti u tim okvirima. Ono što nije izrečeno, a što je jednako jasno, je strah da bi Katalonija mogla da otvori Pandorinu kutiju i da bude primjer za druge koji razmišljaju o secesiji - od italijanske Lobardije, Škotske do Nove Kaledonije kojoj je do 2018. obećan referendum o nezavisnosti od francuske uprave.


Fatalni udarac Bavaraca ili povratak otpisanih Milionera! - AM Sport\nNaslovnica Nogomet Bundesliga Fatalni udarac Bavaraca ili povratak otpisanih Milionera!\nFatalni udarac Bavaraca ili povratak otpisanih Milionera!\nNa prvi pogled od derbija između Bayerna i Borussije iz Dortmunda ostalo je samo ime pošto poslije devet odigranih kola Pep Guardiola i puleni imaju nevjerovatnih 14 bodova više od najvećeg rivala i krupnim koracima grabe ka još jednoj „salatari“!\nIpak, bez obzira na tragičan učinak Milionera koji su vezali četiri uzastopna poraza (Schalke, Hamburger, Koln i Hannover), koji ne znaju za prvenstvenu pobjedu od 13. septembra, okršaji s Bayernom su posebna priča. Uostalom, od dolaska u Bundesligu Guardiola ima negativan bilans protiv Jurgena Kloppa: dvije pobjede naspram tri poraza i dva izgubljena superkupa Nemačke.\nPred početak šampionata Borussija je lagano slavila sa 2:0 (nisu igrali Muller, Robben,Ribery…), što je zasad i jedini neuspjeh Bavaraca ove sezone koji kod kuće imaju maksimalan učinak na pet mečeva uz sjajnu gol-razliku 18:1.\nOd pet poraza koje je Bayern pretrpio u 2014. godini dva su bila protiv Milionera (još dva od Reala i jedan od Augsburga), a interesantno je da su prošle sezone oba međusobna duela završena pobjedama gostiju sa po 3:0!\nNa posljednjih 10 derbija devet puta su postizana dva i više golova po susretu, a nešto uspješniji je aktuelni prvak sa pet pobjeda, naspram tri trijumfa Borussije, uz dva remija.\nTrener Bayerna Pep Guardiola ne može zbog povreda da računa na Badstubera, Javija Martineza, Thiaga Alcantaru i Schweinsteigera, pa i dalje kombinuje tražeći kako idealan sastav (mala minutaža Riberyja) i adekvatnu formaciju (s trojicom ili četvoricom u zadnjoj liniji), ali i isprobava alternativna rješenja (Alaba od beka i veznjaka do centarhalfa).\nGosti pod teretom vezanih neuspjeha dolaze oslabljeni bez Sahina i Błaszczykowskog, dok je neizvestan Schmelzer.


Kika je zbog video klipa na kojem kritikuje ponašanje pojedinih internet zvezda Srbije ušla u sukob sa Bakom Prasetom, a u sve to uključili su se njihovi fanovi, što je prvenstveno uznemirilo njihove roditelje. Njihova svađa se danima nastavljala na internetu, a sve je počelo tako što je Kika nazvala Baku "lošim primerom", da bi joj on na to uzvratio kako je "nemoralna, ljigava i lažljiva" , prenose beogradski mediji.\nMeđutim, kako je emisija odmicala, Baka Prase i Kika ponovo su počeli da se raspravljaju, a voditeljka je uporno, ali bezuspešno, pokušavala da stavi tačku na raspravu koja vlada među ovim influenserima, tvrdeći da njihovo ponašanje loše utiče na tinejdžere koji ih prate, sa čime se složila i publika.\nO tome kako je Baka Prase postao poznat, pročitajte OVDE.\n"Ja sam rekao da je ona ćelava, a ona je rekla "nemoj slučajno da kažeš da idem na hemoterapiju", ja sam rekao "ŠTA"" , rekao je Baka Prase. Kako izgleda skromna kuća na selu Bake Praseta možete videti OVDE.\nMarija Savić Stamenić, koja je bila vidno šokirana, na kraju emisije pitala je Baku Praseta i Kiku da li žele da pruže ruku jedno drugom i da se pomire, a Baka Prase je kratko rekao da njegova nova pesma izlazi danas i odbio da se pozdravi sa svojom suparnicom.


CELOVITA SLIKA S POGLEDOMU BUDUĆNOST\n(Beleška o prvom Festivalu crnogorskog pozorišta)\nKako logika i nalaže, Prvi festival crnogorskog teatra održan je u času kada su se stekli svi uslovi za to da na jednom mestu - u najreprezentativnijoj teatarskoj instituciji Crne Gore, Crnogorskom narodnom pozorištu bude prikazano ono što je najbolje u domaćoj produkciji.\nCrnogorcima, međutim, nisu bila potrebna velika lutanja, niti opsežna dogovaranja da bi, poput, recimo, Sterijinog pozorja, svoj nacionalni festival odmah definisali kao temeljan projekat čiji je cilj ukazivanje na sve repertoarske tokove vlastite teatarske produkcije. Otuda je već prvo izdanje Festivala crnogorskog pozorišta, održanog u Podgorici od 2. do 12. oktobra, praktično obuhvatilo sve aspekte tamošnjeg pozorišnog života – od glavnog repertoarskog toka, preko tzv. alternativnog teatra, do predstava koje su crnogorski umetnici uradili u dijaspori.\nTako su se u takmičarskom programu, u izboru selektora Veselina Radunovića, kritičara iz Podgorice, našle predstave različitih rediteljskih poetika, idejnih i tematskih opredeljenja koje su, u isti mah, reprezentovale i raznovrsne produkcione modele, pa i internacionalne koprodukcije – od Don Krsta po tekstu i u režiji Vide Ognjenović (koprodukcija Grada teatra Budva i Jugoslovenskog dramskog pozorišta), Šekspirovog Nenagrađenog ljubavnog truda u režiji Nikite Milivojevića (koprodukcija Centra za kulturu Tivat, Bitef teatra i Centra za kulturu u Inđiji) i Beketovog Godoa u režiji Slobodana Milatovića (Festival internacionalnog alternativnog teatra, Crnogorsko narodno pozorište, Kraljevsko pozorište „Zetski dom”, Cetinje), preko smelih ali isplativih repertoarskih iskoraka velike nacionalne teatarske institucije kakva je CNP ka novim formama, kao što su Smrtni grijesi Feliksa Miterara u režiji Ane Vukotić i Ajmo na seks Valentina Krasnogorova u postavci Lidije Dedović, ili otvaranja prostora i za manje teatre, poput Nikšićkog pozorišta koje je izvelo Sirote male hrčke Gordana Mihića u režiji Gorana Bulajića, pa do ukazivanja pažnje i predstavama namenjenim mlađoj publici koja je uživala u predstavi Tom Sojer i đavolja posla Milice Piletić u postavci Nikole Vukčevića (Gradsko pozorište Podgorica).\nSelekciju off, namenjenu alternativnim projektima, potpisale su rediteljke Ana Vukotić i Lidija Dedović, a u okviru tog programskog segmenta prikazane su predstave Patricijin vez, koncept i koreografija Tanja Skok (Plesni teatar „Ballo”, Podgorica) te Balkanski sabirni centar – autorski projekat nastao po fragmentima iz dramskog i scenarističkog opusa Dušana Kovačevića u dramatizaciji i režiji Petra Pejakovića (Škola glume KIC „Budo Tomović”, Podgorica).\nTreći segment festivalskog programa bio je omeđen Selekcijom plus, čiji je selektor Željko Hubač bio zadužen za izbor produkcija crnogorskih umetnika koji stvaraju van granica Crne Gore. U tom delu programa prikazane su predstave Osvrni se u gnevu Džona Ozborna u režiji Borisa Liješevića (Narodno pozorište u Beogradu i Centar za kulturu Pančevo) i Laka konjica Draga Jančara u postavci Milana Karadžića (Beogradsko dramsko pozorište). Cirkus istorija – autorski projekat Sonje Vukićević, utemeljen na izvodima iz Šekspirovih tragedija i studije Šekspir naš savremenik Jana Kota (Festival Bitef i Jugoslovensko dramsko pozorište), nažalost nije prikazan na Festivalu zbog iznenadnih problema u vezi sa terminom izvođenja u Podgorici.\nIstina, pod pojmom dijaspore se, bar prve godine Festivala, podrazumevala jedino Srbija, ali namera organizatora je da vremenom proširuju krug država iz kojih će se pozivati predstave da bi, mimo bilo kakvog političkog konteksta, vlastitoj publici predočili što širu i potpuniju informaciju o stvaralaštvu koje je na bilo koji način vezano za Crnu Goru.\nPosebnu ozbiljnost prvom izdanju crnogorskog Festivala dale su tribine koje je organizovao i vodio Janko Ljumović, a iza čijeg se nepretencioznog naslova Pozorišne i druge priče... zapravo krije ozbiljan pokušaj svestrane analize svih elemenata teatarskog života Crne Gore, a ponajpre onih koji determinišu (ili bi barem to trebalo da čine) pozorišnu javnost ove države. Razgovori su uključivali veliki broj aktera, a odnosili su se na širok dijapazon tema – od položaja teatarske kritike i izdavačke delatnosti, preko ukazivanja na potrebu da napokon bude definisana nacionalna kulturna politika i ukazivanja na značaj obrazovanja u kulturi kao činioca od kog će sve više zavisiti kvalitet kulturnog života, do analize crnogorskog Ustava sa stanovišta prava na kulturu.


POLITIKO: Varhelji favorizuje Srbiju, uprkos njenom slabom napretku – Portal Luca\nDok se evropski lideri pripremaju da se sastanu sa svojim zapadnobalkanskim kolegama na sjutrašnjem samitu u Sloveniji, gdje bi, trebalo da bude riječi o evropskoj perspektivi za šest balkanskih zemalja, komesar za proširenje i susjedsku politiku Oliver Varhelji, iako mu je namjera da promoviše podjedanke šanse svih da uđu u Uniju, zagovara kandidaturu jedne zemlje prije svih – Srbije, i to uprkos činjenici da Beograd nije uspio da ostvari napredak po ključnim pitanjima, a u nekima je čak nazadovao, prema organizacijama koje prate demokratiju, piše Politiko.\nVarheljijev pristup i Zapadnom Balkanu i Turskoj razlikuje se od pristupa mnogih zemalja Unije. Takođe je u oštroj suprotnosti sa instrukcijama predsjednice Evropske komisije Ursule fon der Lajen, koje je dala kada je stupila na dužnost 2019. godine. Poštovanje ljudskih prava i vladavine prava trebalo bi da bude osnova za našu međunarodnu saradnju“, napisala je tada Fon der Lajen u pismu Varheljiju.\nMeđutim, Varheljijev stav se poklapa sa jednom zemljom EU – njegovom Mađarskom. Mađarski premijer Viktor Orban više puta je odbacio gledišta institucija kada se radi o vladavini prava i demokratiji, najviše kada su bile kritike na račun njegove vlastite vladavine. Pozdravio je evropske aspiracije Srbije, čiji predsjednik je njegov saveznik Aleksandar Vučić, navodi Politiko i dodaje da obojicu lidera optužuju za autoritarne tendencije. No, ostaje pitanje da li Varheljijevi napori mogu značajno da promijene izglede Srbije ili bilo koje druge zemlje za ulazak u Uniju.\nLideri EU donose velike odluke o proširenju i, kako se pokazalo, imaju teškoće da se slože čak i oko blagog saopštenja za sjutrašnji samit, među njima nema mnogo entuzijazma za proširenje kluba u skorije vrijeme.\nVarheljijev pristup, ocjenjuje Politiko, rizikuje da ugrozi položaj Evropske komisije među zemljama EU i kredibilitet EU među liderima na Zapadnom Balkanu, regionu od ključne strateške važnosti za 27-člani blok, u kojem Rusija, Kina, Turska i zalivske zemlje nastoje da povećaju uticaj.\nVarhelji, koji je prethodno bio mađarski ambasador u EU, odbio je da govori za Politiko, ali je u pisanim odgovorima branio svoj rad, uključujući i onaj koji se tiče vladavine prava. Podsjetio je da je nadgledao kreiranje nove metodologije za zemlje kandidate, u kojoj se veći fokus stavlja upravo na vladavinu prava.\nNo mađarski komesar jasno je stavio svom osoblju do znanja da želi da podstakne kampanju Beograda za ulazak u EU.\n– Komesar Varhelji je kao prioritet postavio ubrzavanje pristupnih pregovora sa Srbijom – napisao je osoblju u mejlu u februaru vršilac dužnosti šefa Generalnog direktorata za susjedstvo i pristupne pregovore Mačjej Popovski i dodao da „mada to najpre zavisi od reformi u Srbiji, potrebno je da mi sa EU strane budemo spremni da krenemo napred čim Srbija pokaže neophodni progres“.\nNjegov kabinet, i nekoliko njegovih povjerljivih saradnika, pokušali su da izbrišu ili zamažu jezik u zvaničnim tekstovima o neuspjesima Srbije u demokratiji, prema zvaničnicima i internim dokumentima.\nTo je, dodaje Politiko, u suprotnosti sa brojnim procjenama o vladavini prava u Srbiji nevladinih organizacija i nezavisnih analitičara. Fridom haus je 2021. Srbiju stavio u kategoriju „djelimično slobodnih“ zemalja, navevši da je „vladajuća Srpska napredna stranka malo po malo nagrizala politička prava i civilne slobode, vršeći pritisak na nezavisne medije, političku opoziciju i organizacije civilnog društva“.\nI mada je Srbija u procesu pristupnih pregovora od 2014. godine, kotira se po indeksu Fridom hausa kao i zapadnobalkanske zemlje koje još nijesu počele pregovore o članstvu – Albanija i Sjeverna Makedonija.\nPrema posljednjem Indeksu demokratije lista Ekonomist, Srbija je ostvarila najgori rezultat od 2006. – od kada taj indeks postoji.\nUprkos tome, prema dva zvaničnika Komisije, Varheljijev kabinet je unaprijedio procjenu koja se odnosi na Srbiju, kako bi dao pozitivniji pogled na pitanja vladavine prava u ovogodišnjem nacrtu izvještaja o proširenju, koji ocjenjuje napredak zemalja kandidata, a koji je trenutno u izradi, piše Politiko.\nUpitan o promjenama koje se tiču procjene Srbije, Varhelji je u imejlu rekao da je „ocjena napretka zemalja na evropskom reformskom putu predmet dugog procesa, sa konačnom odlukom koju donosi veće (koledž) komesara“.\nRekao je da je to politički proces, kako i dolikuje jednoj „geopolitičkoj Komisiji“, kao i da se prioriteti EU na Zapadnom Balkanu u potpunosti odražavaju u izvještaju. Ali, ovo nije prvi put da je kabinet komesara pokušao da zaobiđe stručno mišljenje o Srbiji.\nU junu ove godine, Varheljijevo odjeljenje takođe se usprotivilo opisu sopstvene ocjene Komisije o vladavini prava u Srbiji, koju je Evropski revizorski sud nazvao „mračnom“, prema dokumentu koji je poslat sudu. Sam Varhelji se u propratnom pismo požalio na „seriju citata određenih akademaca“ u revizorskom izvještaju i tražio od njih da razmotre njihovo korišćenje. I dok nije baš bio oduševljen citiranjem akademskih stručnjaka u zvaničnom izvještaju, jedva je dočekao da ponudi svoj optimistični pogled na dosije Beograda.\n– Potpuno je jasno da je reformski proces u Srbiji dobio novi zamajac – rekao je on prošlog mjeseca u intervjuu za mađarski provladin dnevnik Magyar Nemzet.\nTokom pristupnog procesa, zemlje kandidati rade sa Komisijom na usaglašavanju sa standardima EU, kroz različita poglavlja, koja su grupisana u klastere, poput unutrašnjeg tržišta, zelene agende i fundamentalnih reformi, podsjeća Politiko. Osoblje Komisije kaže, navodi list, da postoji pritisak da se prebrzo ide u slučaju Srbije.\n„Mnogo je pritiska“ da se otvore novi klasteri za Srbiju, rekao je jedan zvaničnik Komisije, navodeći da je od njih traženo da idu prečicama i to brzo.\nUpitan kako tumači kritike da previše gura kandidaturu Srbije, uprkos nedostatku efikasnog napretka, Varhelji je odgovorio: „Guram napred agendu proširenja cijelog Zapadnog Balkana: Albanije, BiH, Kosova, Crne Gore, Sjeverne Makedonije i Srbije“.


Foto: Facebook/Zoran Lekić / screenshot\nFudbaleri Zenita juče su krunisali dobru sezonu osvajanjem Kupa Rusije.\nEkipa Sergeja Semaka u finalu je savladala Himki golom Artjoma Dzjube (1:0), a uspeh tima čiji je kapiten srpski internacionalac Branislav Ivanović slavio se u Sankt Peterburgu, ali i Beogradu.\nMala, ali odabrana grupa navijača ruskog kluba obeležila je veliki uspeh i osvajanje druge u istoriji duple krune.\nZenitovo osvajanje novog trofeja proslavljeno je na Dunavu, uz baklje u klupskim bojama i navijačke pesme.\nŠampionsku feštu u srpskoj prestonici je predvodio Zoran Lekić, heroj sa Košara koji održava bratske odnose sa navijačima ruskog kluba.\nPodsetimo, klub za koji nastupa srpski fudbaler Branislav Ivanović nedavno je osvojio i titulu šampiona Rusije.


SOS Centar - "SOS centar za pomoć patološkim kockarima"\n"SOS centar za pomoć patološkim kockarima"\nU Srbiji 3,5 miliona građana igra neku vrstu igara na sreću, a svaka peta osoba koja pokaže interesovanje za igru postaje patološki kockar.\nUz to, prema Zakonu o igrama na sreću, državna lutrija Srbije može za sve igre najviše dva puta nedeljno da organizuje izvlačenje dobitaka u televizijskom prenosu, a u praksi ih ima mnogo više - istaknuto je juče na konferenciji povodom osnivanja SOS centra za pomoć patološkom kockarima i njihovim porodicama. Pokrenuta je SOS linija koja radi 24 časa, a na broj 064/333-1111 mogu da se jave kockari i članovi njihovih porodica. Dejan Stanković, predstavnik Fonda Herc, rekao je da se ovoj organizaciji mesečno oko 300 ljudi obrati za pomoć, a broj patoloških kockara je u porastu. On je dodao da će svim većim priređivačima igara na sreću biti upućeni dopisi o saradnji.\nDržavna lutrija edukuje igrače\nDržavna lutrija Srbije saopštila je juče da odgovorno i u skladu sa zakonom priređuje igre na sreću i da vodi računa o edukaciji svojih igrača o značaju kontrole učestvovanja u tim igrama.


GO DS Šabac: Danilo u drugom planu ostavio čak dva ministra - RTV Šabac\nGO DS Šabac: Danilo u drugom planu ostavio čak dva ministra\n29. septembar 18:56\nPolitičko krilo organizovanog kriminala koje se predstavlja kao Srpska napredna stranka nije dalo odgovor na postavljena pitanja već je u svom prepoznatljivom maniru odgovorilo napadima, lažima i spinovanjem. Ponovo ih pitamo, iako se odgovor i sam nameće : Da li je građanin Danilo Vučić svojim prisustvom u drugom planu ostavio čak dva ministra i lokalne poltrone koji formalno vrše lokalnu vlast, zato što nam poručuju da su Vučići postali dinastija? Ili je razlog za to taj što se formalni vršioci dužnosti lokalne vlasti plaše kriminalaca sa kojima je često viđan i uslikan građanin Danilo Vučić, pa su morali na taj način da ga uvaže i iz Šapca pošalju poruku ulizištva, što je sušta suprotnost nadaleko čuvenom čivijaškom duhu po kom su Šapčani poznati?\nPodsećamo preletače iz raznih stranaka, među kojima se ističu i oni koji su, nažalost, bili i članovi Demokratske stranke, a koji sada čine političko krilo organizovanog kriminala SNS, da je Demokratska stranka već jednom srušila diktatorski režim čiji su oni samo bled i tragikomičan recidiv.\nNi posle deset godina najbrutalnije kampanje nisu uspeli da unište Demokratsku stranku koja je ponovo stožer sve više građana koji se ne mire sa tim da našim životima upravlja mafija. Pobedićemo u borbi koja je pred nama , a neplaćene cehove svih loših vlada iz prošlosti platiće upravo skup preletača koji su do sada učestvovali u svim vlastima, a koji sada čine SNS.


Foto: Tanjug Filip Kraincanic, Djordje Kojadinovic, Aleksandar Dimitrijević / RAS Srbija\nOpozicija okupljena oko SSP/Narodne stranke/DS/PSG imala je dogovor da se urade dva nezavisna istraživanja i da se, na osnovu rezultata, nađe najjači kandidat za predsednika. AlI, dogovor je prekršen prošlog vikenda, kada je lider SSP Dragan Đilas javno izašao sa predlogom da kanidat za šefa države bude Zdravko Ponoš, član Narodne stranke.\nIz Narodne stranke, koji su za to da njihov potpredsednik Miroslav Aleksić bude kandidat, uzvratili su da su iznenađeni, a onda je lider Vuk Jeremić pomirljivo rekao da neće dozvoliti "raskol i da se pocepa opozicija".\nPresudni sastanak se očekuje ovih dana i ostaje da se vidi hoće li se Đilas "odreći" Ponoša, ili ipak Narodna stranka Aleksića ili će se odlučiti za neku treću opciju.\nIpak, mleko je već prosuto, a čak je i onaj deo javnosti koji je naklonjen opoziciji ocenio da je moglo sve da se odradi na drugačiji način i tako da se ne šalje poruka o nepostojanju dogovora.\nPostavlja se pitanje da li opozicija obesmislila istraživanja koja su naručili, jer su i mimo njih uradili onako kako su naumili i izgurali svije kandidate, šta je mogao da bude ispravni put do kompromisa?\nMOŽE BITI SAMO JEDAN Ponoš, Prelević, Janković, a sada i Šoškić. Ko najviše liči na foto-robota IDEALNOG KANDIDATA OPOZICIJE\nGovoreći o tome, izvršni direktor Cesida Bojan Klačar kaže za Blic da istraživanja ovakvim razvojem događaja nisu obesmišljena, ali da je sve urađeno tako da može da izazove konfuziju kod birača.\n- Neće obesmisliti istraživanja, jer je to nauka, koristiće se i dalje, a važna su i zbog toga što postaju proverljiva kada se objave. Ali, ova dešavanja i ovakva interpretacija uloge istraživanja u poslednjih nekoliko dana mogu u praksi da dovedu do nerazumevanja i mogu uticati na ionako krhko poverenjenje koje javnost gaji prema njima. Ne komuniciraju se na pravi, adekvatan način, daju se nepotpuni podaci i došlo se do toga da su nekoliko proteklih nedelja postala neka vrsta političkog potkusurivanja a ona ne služe tome - smatra Klačar.\nOna su, dodaje on, dobar put i sastavni deo u pripremi izborne taktike.\n- Izazvana je velika konfuzija, i istraživanje je preraslo u neku vrstu konfuznog odlučivanja između ljudi sa različitim mišljenjima. I nevezano za istraživanja, za sve što se radi u politici je dobro da se odluke donose izvan kamera, da se nešto prvo dogovori i onda sa tim izađe javnost. U opoziciji se dešava da se razgovori predviđeni za četiri zida prelivaju u javnost i čini mi se da se sada prerano izašlo sa imenima, sa odlukama, i da je puno toga moglo da se uradi izvan očiju javnosti. Ali, sve će otići u drugu plan kada se saopšte imena, važno je reći da opozicija i dalje ima šansu da ispravi ovu komunikaciju tako što će čvrsto stati iza imena kandidata - smatra Klačar.\nDa ovo nije pravi put smatra i politikolog Cvijetin Milivojević koji za Blic kaže da su ova dešavanja oko istraživanja tragikomična.\n- Evo, mogu da vam otkrijem i da su mene dva moja poznanika pitala da li hoću da me stave u istraživanja oko kandidata. Mislim da ovo nije pravi put, i da bi mnogo pametnije za opoziciju bilo da izguraju ono što je Aleksandar Vučić spreman da, da se povuče sa mesta predsednika stranke, pre raspisivanja izborae. Ali, oni ni ne čuju šta on ima da kaže. Ili, da mole boga da se ne kandiduje, i da se odluči da posle šefa države ode na mesto premijera - ističe Milivojević.\nKo god da izađe protiv Vučića u ovakvoj situaciji, provešće se kao bos po trnju, smatra on.\n- Opozicija se bavi merenjem rejtinga, svesni da niko ne može da ugrozi Vučića. A posebna priča je to što se polovina kandidata koji su mereni izjasnila da tako nešto ne bi ni prihvatili - napominje Miliojević.\nNešto blaži u oceni je profesor na Fakultetu političkih nauka Zoran Stojiljković. On ocenjuje da akt saopštavanja imena pre istraživanja i dogovora "sigurno nije dobar signal", ali i da nije nepopravljivo.\n- To pokazuje da nema dovoljno kapaciteta za dogovore, i da još traje pregrupisavanje. Ali, dalje je važno je poslati poruku da je promena moguća, kontrolisati izbore i da se uradi objedinjavanje energije i da se da podrška najboljem kandidatu u drugom kandidat, ako do njega dođe. A doći će ako bude ove sinergije, ako se sačuva - zaključuje Stojiljković.


Poremećaj ishrane - PIKA - SK-Centar\nPoremećaj ishrane - PIKA\nIzmeđu 1. i 2. godine deca često stavljaju u usta stvari koje nisu jestive. To se najčešće dešava iz radoznalosti, jer u tom uzrastu istražuju okolinu i onda se smatra razvojno prihvatljivim. Međutim, ukoliko se često događa ili traje duže od mesec dana, tada se govori o poremećaju ishrane koji se naziva PIKA.\nNajčešće jedu pastu za zube, sapun, lepak, plastelin, malter, sline iz nosa, papir, pesak, zemlju, glinu, led...\nTačan uzrok nije poznat, ali pojedini poremećaji i stanja se povezuju sa njenim pojavljivanjem. Smatra se da 20% dece ima ovaj poremećaj i češći je kod dece sa razvojnim smetnjama. (mentalna retardacija, autizam...)\nNeki od uzroka su: manjak/nedostatak gvožđa i minerala u ishrani, loše hranjena deca, pothranjenost/neuhranjenost, zanemarena deca, nasilje u porodici, psihičke bolesti – opsesivno-kompulzivni poremećaj ili shizofrenija...\nTerapija pike zavisi od uzroka i oblika. U zavisnosti od uzrasta deteta i njegovog razvojnog stadijuma, primenjuju se različite strategije kojima će terapeut naučiti dete da se adekvatno hrani. Savet roditeljima je da budu strpljivi, da ne odustaju i ne kažnjavaju dete zbog njegovog ponašanja. Uglavnom se pika gubi sa odrastanjem, ali kod neke dece se može pretvoriti u ozbiljan zdravstveni problem.\nUkoliko je pika povezana sa problemima u ponašanju, koji se ne mogu otkloniti tretmanom, onda se preporučuju lekovi. U svakom slučaju, neophodno je obratiti se pedijatru, a ponekad je potrebno uključiti i psihologa.


Selmanović za SK: Do uspeha se ne stiže slučajno - Sportklub\nSelmanović za SK: Do uspeha se ne stiže slučajno\nVesti rukomet Autor:Aleksandra Radivojević28. mar. 202018:22 > 18:25\nSport u Crnoj Gori je u fazi mirovanja, a svi sportisti zaslužuju samo pohvale za primer koji daju ostalim građanima u borbi protiv koronavirusa, stepenom discipline kada je izolacija i briga o okruženju u pitanju.\nDa li će se i kada nastaviti šampionati Crne Gore u rukometu, košarci, fudbalu, odbojci, vaterpolu… velika je nepoznanica. Nikada kvalitetnije i neizvesniji šampionat u rukometu je prekinut dan pre velikog derbija između Partizana i Lovćena u Tivtu.\nKlubovi su mogli da se pohvale da su ogromnim trudom, entuizijazmom i ljubavlju uspeli da formiraju mlade i kvalitetne ekipe, da su uspeli da vrate ljubitelje rukometa u dvorane širom Crne Gore, a da je borba za titulu i opstanak bila nikada ujednačenija.\nU trenutku kada je šampionat zaustavljen, bilo je prilično jasno da će se za tron koji brani Lovćen, boriti Lovćen sa Cetinja , Partizan iz Tivta , Komovi iz Andrijevice i Rudar iz Pljevalja, sa gotovo podjednakim šansama da stignu do titule, a isto je važilo i kada je opstanak u pitanju gde su Mini ligu trebalo da formiraju Budvanska rivijera, Danilovgrad, Mornar i Jedinstvo iz Bijelog Polja.\nŠampionat je pomeren za dve nedelje, a u ponedeljak će u skladu sa produženjem perioda izolacije na još dve nedelje i sva sportska dešavanja pa tako i rukometni šampionat biti odložen do daljnjeg.\nNa čelnicima Saveza i lige je sada odluka šta i kako dalje. Jasno je da će se čekati sa nastavkom takmičenja jer je zdravlje sportista i građana na prvom mestu, ali je isto tako jako teško doneti odluku o završetku šampionata uz proglašenje šampiona, jer to ne bi bilo korektno prema momcima koji su bespoštedno borili za svaku loptu i svaki pedalj terena. Objektivno dve opcije su na talonu. Prva da se šampionat završi bez šampiona, ili da se sačeka kraj borbe za sa koronavirusom, pa da se nastavi borba za titulu.\nKlub koji je prigrabio epitet najprijatnijeg iznenađenja i koji je pokazao ogroman potencijal i perspektivu je Rudar iz Pljevalja, koji do pomenutih pohvala nije stigao preko noći, naprotiv.\n“Trenutni rezultat, plasman i partije Rudara možda jesu iznenađujući kada uzmemo u obzir da smo mlada ekipa koja minulog leta stigla do elitnog društva, ali nikako nije slučajan. Za ovo smo se spremali dve godine, od onog momenta kada smo doneli odluku da napustimo elitno društvu, preselimo se u niži rang i priliku pružimo mladim i talentovanim dečacima iz sopstvenog pogona. Dve godine velikog rada, truda, odricanja, vere i entuzijazma su doveli do toga, da smo postali dovoljno jaki i kvalitetni da se vratimo u elitu i budemo konkurentni u borbi za sam vrh tabele”, naglasio je za Sport Klub trener Rudara Nedim Selmanović i nastavio:\n“Momcima iz Pljevalja, pridružili smo momke koji su junioski reprezentativci Crne Gore, Harisa Šuljevića, Petra Erakovića, Nemanju Đuraškovića i Dragana Jelušića. Sa mnogo entuzijazma i vere smo ušli u šampionat, odlučni u nameri da u svakom meču pružimo maksimum, da napredujemo iz utakmice u utakmicu. Sve je išlo u skladu sa željama. Rad, trud i odricanja su se isplatili, pa smo u trenutku prekida šampionata bili na pragu plasmana u Mini ligu za titulu”.\nPitanja nije bilo potrebno postavljati, mladi stručnjak je nastavio sa izlaganjem:\n“Ponosni smo na ostvareni rezultat, ali isto tako, ako ne i više, ponosni smo na činjenicu da imamo ekipu koja je kadra da se naredne sezone sa optimizmom upusti u borbu za osvajanje oba trofeja u Crnoj Gori. Moram da naglasim da je sve ostvareno, rezultat timskog rada i pozitivne energije koja se oseća na svakom koraku. Nemeriljiv je doprinos predsednika Bobana Kneževića, Ada Mlatišume sa kojim radim u tandemu i trenera najmlađih Igora Maškovića.” rekao je Selmanović i nastavio:\n“Međutim, na žalost ovo o čemu smo do sada pričali nije u prvom planu. Sve je stalo zbog globalne zdravstvene pošasti. Iz dubine duše, kao i svi građani, verujem da će koronavirus biti zaustavljen, da će se život uskoro vratiti u normalne tokove. Do tada, a u cilju da pomognemo medicinskim radnicima i nadležnim institucijama da pobede u meču koji vode za naše dobro, ostanite kod kuće. Molim vas i apelujem da se pridržavate svih naloženih mera za vaše, kao i za dobro vašeg okruženja”, naglasio je Nedim Selmanović.\nRudar iz Pljevalja kao i ostali klubovi u Crnoj Gori čeka da se život vrati u normalu, a uz pomenute rezultate, potencijal i perspektivu, može da se pohvali da ima dva pionirska reprezentativca Crne Gore Dejan Čolovića i Filipa Gazdića.\nKadetske reprezentativce Elmina Junuza, Arsenija Dragaševića i Radojicu Čepića koji su nedavno osvojili srebro na Mediteranskim igrama u Grčkoj i čekali šampionat Evrope divizije B u Podgorici, sa nadom da će izboriti plasman u elitno društvo. Radojica Čepić je bio najbolji srednji, a Arsenije Dragašević levi bek Mediteranskih igara.\nLjubitelji rukometa se nadaju da će život uskoro ponovo biti vraćen u normalu, da će umesto brige zbog koronavirusa, vođenja računa u merama nadležnih institucija protiv zdravstvenog problema, ponovo moći da uživaju u rukometnim duelima, da podržavaju svoje ljubimce u borbama za tron, opstanak i trofej u Kupu Crne Gore. Podsećanja radi, plasman na finalni turnir, izborili su Lovćen, Partizan, Komovi i Budućnost.


Evropska unija je najveći pojedinačni donator sredstava i finansijske pomoći u Bosni i Hercegovini. U svojim aktivnostima se oslanja na različite finansijske instrumente, uključujući i centralizirane programe Evropske unije. Njihov cilj je pružanje podrške politikama EU, te unapređenje saradnje između država članica Evropske unije i njihovih građana u različitim oblastima: kulturi, nauci, zaštiti okoline, poduzetništvu, potrošačkoj politici, obrazovanju, zdravstvu, pravosuđu, fiskalnoj i carinskoj politici, itd.\nUčešće u programima EU omogućeno je zaključcima Evropskog vijeća donesenim u Solunu u junu) 2003. godine, sa ciljem davanja podrške njihovim naporima na putu ka evropskim integracijama, uz razmjenu dobrih praksi, iskustava i znanja, te usvajanje i implementaciju pravne tekovine EU. Učešće zemalja Zapadnog Balkana u programima EU regulirano je okvirnim sporazumima o općim načelima učešća svake pojedine zemlje u tim programima.\nOd januara 2007. godine, stupanjem na snagu Okvirnog sporazuma o općim načelima učešća Bosne i Hercegovine u programima Zajednice, pojedini programi su postali otvoreni i za BiH.) Bosna i Hercegovina nastavlja da širi svoje učešće u EU programima, na osnovu institucionalnih, ljudskih i finansijskih kapaciteta i potreba.\nEU programi podržavaju politike Evropske unije i imaju za cilj unapređenje saradnje u oblasti: kulture, nauke, obrazovanja, civilnog društva, zaštite okoliša, preduzetništva, zdravstva, pravosuđa, porezne i carinske politike i drugih.\nHorizont 2020 je najveći EU program za istraživanje i inovacije s dostupnih više od 80 milijardi eura za period 2014 – 2020, kao i dodatnim privatnim ulaganjima koja će privući. Horizont 2020 obećava nova otkrića i vrhunske ideje, time što omogućava njihovu realizaciju i plasiranje na tržište.\nErasmus+ podržava obrazovanje, obuku, mlade i sport. S budžetom od 14,7 milijardi eura, pruža mogućnost za studiranje, obuku, sticanje novih iskustava i volontiranje u inostranstvu za više od 4 miliona korisnika.\nProgram COST (Evropska saradnja za nauku i tehnologiju) omogućava finansiranje stvaranja istraživačkih mreža – COST Akcija. Te mreže otvaraju prostor za saradnju naučnika u Evropi i šire, podstičući napredak u inovacijama. COST se finansira iz raznih EU programa za istraživanje i inovacije, a trenutno iz Horizont 2020 programa.\nCOSME je program Evropske komisije, koji podržava razvoj konkurentnosti malih i srednjih preduzeća. Program vrijedan 2,3 milijarde eura će biti realiziran od 2014 do 2020. godine.\nProgram Kreativna Evropa podržava audiovizuelni, kulturni i kreativni sektor. Različite šeme finansiranja podstiču audiovizuelne, kulturne i krativne djelatnike da posluju širom Evrope, doegnu do nove publike i razviju vještine. Za period 2014 – 2020 budžet programa iznosi 1,46 milijarde eura.\nCilj programa Evropa za građane je doprinošenje razumijevanju građana Evropske unije, njene historije i raznolikosti, te podsticanje evropskog državljanstva kao i unaprijeđenje građanskog i demokratskog učestvovanja na nivou EU. Za period 2014 – 2020 budžet programa iznosi 185 miliona eura.\nEUREKA je međunarodna mreža u kojoj učestvuje više od 40 država i javno se finansira. Cilj je povećati evropsku konkurentnost podsticanjem inovativnog preduzetništva u Evropi, između malih i velikih industrija, istraživačkih instituta i univerziteta. Do sada je za podršku preko 5000 projekata dodijeljeno više od 30 milijardi eura.\nZDRAVLJE ZA RAZVOJ\nNovi EU program Zdravlje za razvoj ima za cilj nadogradnju prethodnog programa, omogućavajući bolji zdravstveni razvoj i doprinoseći ekonomskom rastu i realizaciji ciljeva strategije Evropa 2020. Budžet za period 2014-2020 iznosi 449,4 miliona eura.\nPROGRAM ZA POTROŠAČE\nProgram za potrošače 2014 – 2020. podržava razvoj i konkurentnost Evropske unije s budžetom od 449 milijarde eura. Program nastoji osigurati visoki nivo zaštite potrošača kroz programe osnaživanja evropskih potrošača. U okviru EU strategije za pametni, održivi i integirsani rast, potrošači se nalaze u središtu unutrašnjeg tržišta.


Opljačkana pravoslavna crkva na Kosovu\nU Selu Babin Most kod Obilića tokom noći je obijena i opljačkana crkva Pokrova Presvete Bogorodice. Ta crkva je u poslednjih 20 godina pet puta bila na meti lopova.\nProvalnici su u crkvu ušli kroz prozor, gde su nakon premetačine i oštećenja nekoliko ikona, oltara i kandila, ukrali sveštenikovu torbu u kojoj je bilo oko 15 000 dinara. Provalnici su prehodnono preusmerili kamere video nadzora.\n„Ujutru rano sam ustao i proverio video nadzor, svako jutro mi je to neka navika od kako sam postavio taj video nadzor zbog tih pljački. Videli smo da neke kamere nisu baš onako kako su podešene, da ne osmatraju taj deo i onda smo videli da su oborene i kamere u crkvi“, rekao je novinarima sveštenik Aleksandar Našpalić.\nDa li oni misle da tu stvarno ima novca, da se tu nešto može ukrasti: sveštenik Aleksandar Našpalić\nCrkva je od 1999. godine pljačkana pet puta, a ovo je treći put u poslednje dve godine.\n„Da li oni misle da tu stvarno ima novca, da se tu nešto može ukrasti, stvarno ne bih znao da li im je to na meti ili su ti lopovi u stvarno beznadežnoj situaciji, pa jednostavno gledaju da ukradu bilo šta da bi došli do neke materijalne koristi“, kaže Našpalić.\nMeđutim, predstavnik sela Babin Most Goran Dančetović smatra motiv provalnika nije novac.\n„Svima je jasno da crkva nije banka i da to nije veliki novac. Svakako veća je šteta za nas meštane ovde i za sve pravoslavne hrišćane na Kosovu i Metohiji taj nematerijalni deo, taj strah, jer ako se provaljuje u crkvu, niko se ne oseća bezbedno ni u svom domu“, kazao je predstavnik sela Babin Most Goran Dančetović.\nAko se provaljuje u crkvu, niko se ne oseća bezbedno ni u svom domu: Goran Dančetović\nUviđaj su nekoliko sati vršili pripadnici Policije Kosova, koji novinarima nisu dozvolili da priđu crkvi.\nMinistar za povratak i zajednice Dalibor Jevtić osudio je obijanje crkve u ovom selu, reklavši da “oni koji pljačkaju ili na bilo koji drugi način oštećuju verske objekte, moraju znati da time čine ogromnu štetu svima koji se zalažu za toleranciju i suživot na Kosovu”, objavio je ministar Jevtić na svom Fejsbuk profilu.\nU Babinom Mostu kod Obilića trenutno živi oko 800 Srba i 150 Albanaca.


► Suzavac i vodeni topovi protiv demonstranata u Hongkongu\nZbog demonstranata danas je odložena planirana rasprava o predlogu tog zakona u parlamentu Hongkonga, poluautonomne kineske oblasti. Rasprava o zakonu, kojim bi se dozvolilo slanje osumnjičenih na suđenja u kopnenoj Kini, odložena je na neodređeno vreme.\nDemonstranti, među kojima ima ogroman broj mladih, preplavili su glavnu ulicu u centru grada, prevrtali barikade i sukobljavali se sa policijom ispred zgrade vlade.\nKada je izgledalo da su neki probili policijski kordon oko vladinih zgrada i parlamenta, policija je uzvratila suzavcem i drugim sredstvima.\nRanije je u kratkom vladinom saopštenju navedeno da će sednica parlamenta koja je trebalo da se održi u 11 sati po lokalnom vremenu biti odložena a datum će biti određen kasnije.\nDemonstranti se nadaju da će blokada ubediti administraciju Keri Lam da odustane od predloženih amandmana na zakon o ekstradiciji.\nOdlaganje rasprave o zakonu izgleda bar kao privremena pobeda protivnika tog zakonskog predloga. Protesti zbog toga su najveći od kada su prodemokratski demonstranti zatvorili deo Hongkonga tokm više od tri meseca 2014. godine.\nProtesti predstavljaju izazov za kinesku vladajuću Komunističku partiju i predsednika Si Đinpinga koji je ranije rekao da neće tolerisati da se Hongkong koristi kao baza za izazov autoritetu partije.\nSukobi između policije i demonstranata izbijali su stalno tokom dana.\nDemonstranti su izgleda takođe vodili računa o sve većoj upotrebi elektronskog nadzora od strane Pekinga uključujući tehnologiju za prepoznavanje lica, i mnogi su nosili hirurške maske ili maske protiv zagađenja vazduha da sakriju svoje lice a i da se zaštite od suzavca.\nTakvi protesti se ne tolerišu u kopnenoj Kini i stanovnici Hongkonga mogli bi da budu suočeni sa zabranom putovanja ili drugim posledicama ako pređu granicu.\nU saopštenju pročitanom novinarima Sekretar adminsitracije Hongkonga Metju Čeng pozvao je demonstrante da se raziđu sa ulica.\nKada je 1997. godine Velika Britanija predala Kini Hongkong, garantovano mu je pravo da zadrži sopstveni socijalni, pravni i politički sistem u narednih 50 godina, po formuli "jedna zemlja, dva sistema". Vladajući kineski komunisti sve češće se ne pridržavaju tog dogovora i insistiraju na izmenama zakona.\nHongonška vlada je danas nastavila sa planovima da uvede amandmane na zakon uprkos velikih protesta tokom vikenda na kojima su učestvovale stotine hiljada ljudi i koji su predstavljali najveće političke demonstracije u Hongkongu u više od deset godina.\nvodeni topovi /\nLam: Kineski predlog zakona neće ugroziti građanske slobode u Hongkongu\nPredsednica Vlade Hongkonga Keri Lam rekla je danas da predlog zakona o nacionalnoj bezbednosti koji je predložila Kina neće ugroziti građanska prava u toj poluautonomnoj teritoriji.


U pomenutom delu su objavljene priče i anegdote koje donose Ćezare Prandeli, Pantaleo Korvino, Alberto Marangone, i drugi fudbalski radnici i poznavaoci koji su utkali mali deo sebe u razvoj karijere koja bi mogla da obeleži godine fudbala u Kalču.\nIsplivali su i neki citati, a posebno lep je dao bivši trener srpskog golgetera, Ćezare Prandeli\n- Vlahović je bio kao dijamant prašnjav i umrljan od stajanja i zaborava. Bilo je dovoljno da ga prepoznam, očistim i malo izglancam da bi počeo da sjaji – izjavio je nekadašnji selektor Italije.\nPrandeli je govorio i o nestvarnom profesionalizmu i radnoj etici kojom velika nada svetskog fudbala odiše.\n- Ostajali smo satima posle grupnih treninga na terenu da bi radili individualno na poboljšavanju njegovih kvaliteta i kako bi memorizovao i automatizovao određene pokrete i reakcije u datim sitaucijama. Na kraju bih ja uvek morao da kažem: "Dosta Dušane, idemo na tuširanje"- A on je insistirao da nastavimo, kao dečak: "Molim te šefe, još jednom da ponovimo akciju, još jedan centaršut, još jedan napad na prvu stativu, još jedan"- Na kraju sam morao da mu podviknem da završimo sa treningom, jer nije bilo normalno da treje pet sati- ispričao je iskusni strateg.\n- Kritika u to vreme nije nedostajalo. Pričalo se kako smo platili preveliko obeštećenje za dečaka koji nije mogao odmah ni da se registruje. Takođe, angažman Vlahovića onemogućio je eventualni dolazak drugih igrača, koji nisu iz država Evropske unije. Andrea Dela Vale mi je ipak verovao. Znao sam da ulažem dobro i da ne smem da odugovlačim, Dušan je bio na meti privlačnih klubova, sa mnogo većim mogućnostima- otkrio je bivši funkcioner Fiorentine.\nSerija A FK Juventus Dušan Vlahović


Za ozvučenje, tehniku i nadzor donirano skoro 5.000 eura - CdM\nZa ozvučenje, tehniku i nadzor donirano skoro 5.000 eura\nCrnogorski elektrodistributivni sistem CEDIS donirao je 4.900 eura Osnovnoj školi Njegoš iz Spuža, povodom 139. rođendana, za potrebe tehničkog opremanja, nabavku ozvučenja i video nadzora.\nDirektorica te obrazovne ustanove Smiljka Pavićević istakla je prilikom uručenja donacije da škola, na čijem je čelu, veliku zahvalnost duguje CEDIS-u.\n“Savršeno ozvučenje kao i mir po pitanju očuvanja školske imovine, dugujemo CEDIS u koji je imao sluha za brigu našeg Savjeta roditelja i svih nas”, kazala je Pavićević.\nPredstavnici CEDIS-a donaciju objašnjavaju kao neophodnu, jer primjerom treba naglasiti važnost adekvatne edukacije mladih.\n“Trasirali smo put kao društveno odgovorno preduzeće i postali prepoznati kao podrška obrazovnom sistemu Crne Gore. Brojne uspješne aktivnosti na tom polju su nas uvrstile među preduzeća koja su glavna podrška toj značajnoj oblasti crnogorskog društva”, kazali su iz te kompanije.\nElektrotehnički fakultet u Podgorici, u saradnji sa CEDIS-om nekoliko godina organizuje studijske posjete elektroenergetskim objektima i postrojenjima.\n“Studenti treće godine Elektrotehničkog fakulteta, studijskog programa Energetika i automatika, ovog proljeća su obišli trafostanicu 110/10 kilovolti Podgorica 4. Na taj način u praksi su se upoznali sa materijom iz predmeta Visokonaponska razvodna postrojenja”, rekli su iz CEDIS-a.\nProfesor Vladan Radulović smatra da su posjete studenata CEDIS-ovim objektima korisna podrška nastavi i obrazovnom sistemu Crne Gore u cjelini.\n“Cilj posjeta je pružanje mogućnosti studentima da na licu mjesta vide elemente postrojenja, njihovu dispoziciju i uslove eksploatacije, i na taj način upotpune znanja stečena teorijskom nastavom”, ukazao je Radulović.\nProfesor Radulović smatra da takve posjete, kao vid praktične nastave, značajno pomažu savladavanju gradiva i dubljem razumijevanju funkcionisanja postrojenja i cijelog sistema.\nU CEDIS-u kažu da će aktivnostima, koje su dio njihove brige za zajednicu, dodatno ojačati i to sa posebnim akcentom na obrazovni sistem, koji je nezaobilazni dio njihove društveno-odgovorne strategije.\n“Ulaganje u obrazovanje je dio politike svih razvijenih zemalja i ono je, nesporno, temelj uspješnog društva”, zaključili su iz CEDIS-a koji je nakon manje od dvije godine samostalnog poslovanja nagrađen priznanjem Unije poslodavaca Crne Gore.\nCEDIS je, u prvoj polovini godine, realizovao nekoliko važnih projekata u obrazovnom sistemu. Tačnije, kompanija je nastavila prošlogodišnju lijepu pa je i ove godine podržala Akcioni dan Unije srednjoškolaca Crne Gore.\n“Gotovo 400 srednjoškolaca je dobilo priliku da se upozna sa poslovima u privatnom i javnom sektoru, za što su toga dana dobili dnevnicu”, naveli su u CEDIS-u.\nCEDIS je početkom ove godine realizovao i projekat “Gimnazijalcima od srca” kojim je Gimnaziji Slobodan Škerović, povodom 111. rođendana, donirao skoro 5.000 eura za opremanje specijalističkih odjeljenja, kao i za realizaciju aktivnosti podrške profesionalnom razvoju nastavnog kadra.\n“Dio sredstava ćemo iskoristiti da pošaljemo naše profesore i učenike u posjetu školi slične orijentacije iz Italije, radi razmjene iskustva, a dio za nabavku dodatnih nastavnih sredstava za kabinete specijalističkih odjeljenja”, kazala je direktorica Gimnazije Zoja Bojanić-Lalović.


"Vlast finansira propagandu umesto kapitalnih projekata" - Ekonomija - Dnevni list Danas\nPočetna » Ekonomija » „Vlast finansira propagandu umesto kapitalnih projekata“\nOpozicija u Skupštini APV ocenjuje da se pokrajinski budžet neracionalno troši\n„Vlast finansira propagandu umesto kapitalnih projekata“\nDok pokrajinski premijer Igor Mirović kaže da je u protekle tri i po godine ostvareno 95 odsto onoga što je planirano, a posebno je istakao da četvorogodišnji mandat završava sa pokrajinskim budžetom većim za 18 milijardi dinara, opozicija tvrdi da je vrlo malo onoga što je vlast planirala i ostvareno u prvih devet meseci ove godine.\n3Piše: R. Balać 06. novembra 2019. 21.02\nPrema oceni radikala Đurađa Jakšića, vlast je ulupala više stotina miliona dinara iz budžeta na programe i projekte koji su čist promašaj i nemaju nikakvu upotrebnu vrednost.\nOn je u te projekte uvrstio novu zgradu RTV u koju je uloženo 692 miliona dinara, 92 miliona u famozni Fond evropski poslovi, a isto toliko u paralelnu instituciju Razvojnu agenciju Vojvodine.\n„Više desetina miliona dinara bačeno je u finansiranje fantomskih NVO i na pranje novca preko novoformiranih medija“, kazao je Jakšić, dok je Svetlana Kozić (NS) dodala da se taj novac koristi u stvari za političku propagandu SNS.\nNovac namenjen merama populacione politike je prepolovljen, znatno povećana sredstva za nabavku robe i usluga, a prema rečima Gordane Kozlovački (DS) sredstva budžetske rezerve povećana su za četiri puta i narasla su na 1,3 milijarde dinara. Taj novac se deli kapom i šakom, od obećane štednje nema ništa, i potrošeno je već oko 1,1 milijarde.\nNajlošije ostvarenje budžeta je u Upravi za kapitala ulaganja – 31,8 odsto od planiranih osam milijardi dinara, iako je taj deo budžeta manji od lanjskog za 15 miliona evra.\nOpozicija je ukazala da nema ni traga od pompezno najavljenih grandioznih projekata kao što su autoputevi Novi Sad-Zrenjanin-Beograd, Novi Sad-Ruma sa tunelom kroz Frušku goru i drugih. U LSV posebno ukazuju da je pokrajinski budžet uvek bio u ravni sa budžetom Grada Beograda, a sada, iako stalno nominalno raste, sa 75 milijardi dinara je upola manji od kase glavnog grada Srbije.\nfinansiranje, kapitalni projekti, opozicija, vlastNovi Sad\n06. novembra 2019. u 22.04\nSadasnaj vlast , uprkos Djilasovim laznim tvrdnjama, moze biti mirna jer njena dela govore sve.\n07. novembra 2019. u 01.08\nCrna Ana ili crn … molite se bogu da Djiki nije procitao vas komentar jer odmah stize prijava sudu , uzgred ima ih preko 80 momentalno u procesu … pogodite protiv koga …sa vise ;vec , punovaznih sa novcanim kaznama … i da vas obavestim , toga nema na Rts- u ni Pinku ali ima u tabloidima posto su obavezni da objave presude kao deo sankcije , sve sume gosp.Djilas uplacuje u humanitarne svrhe namenjene lecenju bolesne dece\nZakljucak ; malo manje sendvica , lupetanja , polu istina , polu lazi , lazi i malo vise casti , empatije i saosecanja\n07. novembra 2019. u 09.16\nPropagandu finansiraju strane službe i naša opozicija.


Master-2014/15 | Fakultet za primenjenu ekologiju "Futura"\nNazivi studijskih programa\nFakultet za primenjenu ekologiju Futura akreditovao je dva diplomska studijska programa:\nMaster akademske studije – program: 2014/2015\n60 ESPB bodova\nŠkolarina za upis 2013/2014:\nMoguće je plaćanje na rate, pri upisu se uplaćuje inicijalni depozit od 300 EUR.\nVrsta studija i njihov ishod\nMaster akademske studije Zaštita životne sredine – ZELENE TEHNOLOGIJE imaju za cilj da obrazuje i osposobinovi profil stručnjaka u kontekstu sve većeg ugrožavanja životne sredine, očiglednih opterećenja daljeg razvoja i nastojanja savremene nauke i tehnologije da se minimiziraju nivoi zagađenja i degradacije, odnosno sačuvaju prirodni uslovi i civilizacijske vrednosti. Sve više su potrebna znanja o ambijentu ljudskog življenja, tokovima proizvodnje i razvoja kao i ulozi čoveka i njegovih ukupnih delatnosti u životnoj sredini, ali i novi koncepti proučavanja životne sredine u cilju što efikasnije i plodotvornije ne samo zaštite i očuvanja, već i inventivnog obnavljanja i oblikovanja životne sredine. Održivost razvoja i integralna zaštita životne sredine je prvorazredni interes savremene nauke, kao sinteza strukture saznanja, odnosno umrežavanja pojedinačnih prirodnih i društvenih disciplina u okviru nove nauke o životnoj sredini. Studijski program se bazira na stručnom osposoljavanju studenata za procenu, analizitranje i sanaciju ekološke štete, a na raspolaganju su kursevi Ekoremedijacija, Ekosistemske tehnologije, Primena ekološkog modelovanja, Metodologija naučnoistraživačkog rada, Ekološki monitoring, Mikrobiologija ekosistema, Sistem ekološke bezbednosti, Održivo upravljanje energijom, kao i kursevi Transformacija i transport supstanci u životnoj sredini i Tehnologija prerade otpadnih voda.\nMaster akademske studije Integralno upravljanje prirodnim resursima – MENADŽMENT RESURSA imaju za cilj da osposobe studente za vrednovanje prirodnih resursa, njihovu ekonomsku i ekološku valoruzaciju, odnosno osposobljavanje za mrežnu analizu i održivo upravljanje resursima. Na raspolaganju su kursevi Ekonomija prirodnog kapitala, Održivi razvoj i prirodni resursi, Metodologija procene ekološke štete, Metodologija naučnoistraživačkog rada, Očuvanje i unapredjenje genetičkih resursa, Upravljanje zaštićenim prirodnim dobrima, Prirodne vrednosti i održivi turizam, Očuvanje i unapredjenje bioloških vrednosti i resursa, Sistem ekološke bezbednosti i Globalna ekologija.\nMaster akademske studije Upravljanje rizicima u životnoj sredini – MENADŽMENT RIZIKA imaju za cilj da obrazuju i osposobe novi profil stručnjaka u kontekstu sve veće potrebe za analizom i upravljanjem rizicima u životnoj sredini koji proizilaze usled sve većeg tehnološkog ponašanja, oddnosno opterećenja razvoja. Globalne promene životne sredine, prirodne katastrofe, akcidenti i kontroverzne tehnologije doprineli su da upravljanje rizikom uđe u fokus nauke, vlada država i široke javnosti. Potreba za stručnim kadrovima za procenu kompleksnosti rizika u životnoj sredini je u porastu kako u Evropskim zemljama tako i u regionu Balkana. Neophodni su savremeni pristupi proučavanja procesa u cilju preventivnog delovanja. Na raspolaganju su kursevi Procena rizika i uticaja na životnu sredinu, Modelovanje rizika u životnoj serdini, Upravljanje rizicima u životnoj sredini, Metodologija naučnoistraživačkog rada, Sistem ekološke bezbednosti, Polutanti iz industrijskih procesa, Hazard i ekološke katastrofe, Sistem ekološkog menadžmenta, Međunarodno pravo i politika i Globalni monitoring životne sredine i bezbednosti.\nNakon završenih master akademskih studija dobija se strucni naziv Master analitičar zaštite životne sredine\nUslovi za upis na studijske programe\nUpis kandidata se vrsi na osnovu konkursa koji raspisuje Univerzitet Metropolitan, a realizuje Fakultet za primenjenu ekologiju. Da bi kandidat konkurisao za upis na master akademske studije neophodno je da ima završene osnovne akademske studije u trajanju od četiri godine.\nRedosled kandidata za upis utvrđuje se na osnovu opšteg uspeha postignutog na osnovnim studijama. Na osnovu kriterijuma iz Konkursa Univerzitet Metropolitan Komisija za prijem studenata sačinjava rang listu prijavljenih kandidata. Pravo upisa na diplomske akademske studije stiče kandidat, koji je na rang listi rangiran u okviru broja studenata predviđenih za upis.\nLista obaveznih i izbornih studijskih područja, odnosno predmeta sa okvirnim sadržajem\nOvde možete pogledati listu obaveznih i izbornih predmeta sa ESPB bodovima, brojem časova nastave i vežbi kao i okvirni sadržaj predmeta.\nU tabelama je iskazan broj ESPB bodova svakog predmeta u okviru studijskog programa.\nBodovna vrednost završnog rada na diplomskim akademskim studijama\nNakon odslušanih i položenih svih ispita predvidjenim planom i programom studija, obavezna je odbrana završnog rada koji je nastao samostalnim istrazivačkim radom, a nosi 25 ESPB. Student na master akademskim studijama treba da sakupi 60 ESPB bodova da bi dobio diplomu i zvanje Master analitičar zaštite životne sredine.


ZALAGANJE ZA NULTU TOLERANCIJU U SLUČAJU KRAĐA MALE VREDNOSTI\nSavez vojvođanskih Mađara nije zadovoljan predlogom izmena Krivičnog zakona kojim je cenzus za, takozvane krađe malih vrednosti, ispod kojeg tužilaštvo po službenoj dužnosti ne pokreće krivični postupak, smanjen sa 15 na 10 hiljada dinara.\nPoslanici SVM-a tražiće "nultu toleranciju" za ove krađe, izjavio je predsednik poslaničkog kluba SVM u Skupštini Srbije Balint Pastor za "Mađar so", povodom problema sitnih krađa u predlogu izmena Krivičnog zakonika.\nPastor je rekao da su se sa državnim sekretarom u Ministarstvu pravde dogovorili ranije da će SVM uputiti amandman kojim bi se taj cenzus odredio na pet hiljada dinara.\nOn je dodao da će se predlog izmena Krivičnog zakonika Srbije do kraja godine sigurno naći pred parlamentom.\nPastor je, međutim, naveo i da će njegova stranka i nakon usvajanja tih zakonskih izmena pokušati da se izbori za nultu toleranciju u slučaju krađa male vrednosti, odnosno za to da se, po modelu inostranih zemalja, u slučaju sitnih krađa koje su ispod vrednosti od pet hiljada dinara u Srbiji protiv počinilaca pokreću prekršajni postupci.